hotchpotch/miracl-hf-unified huggingface dataset:
కళాప్రపూర్ణ దువ్వూరి వేంకటరమణ శాస్త్రి స్వీయచరిత్ర
కళాప్రపూర్ణ దువ్వూరి వేంకటరమణశాస్త్రి స్వీయచరిత్రను ప్రముఖ వ్యాకర్త, భాషావేత్త, రచయిత దువ్వూరి వేంకటరమణ శాస్త్రి ఆత్మకథ.
దువ్వూరి వేంకటరమణ శాస్త్రి సుప్రసిద్ధ సంస్కృతాంధ్ర పండితుడు, కళాప్రపూర్ణ గ్రహీత. వీరిది తూర్పు గోదావరి జిల్లాలో మసకపల్లి గ్రామం. ఈయన విద్యాభ్యాసం తాతగారైన రామచంద్రుడు వద్ద జరిగింది. వీరిరువురూ చదువు ముగిసిన తర్వాత ఎక్కువగా "కట్టు శ్లోకాలు" అనే చిత్రమైన సారస్వత క్రీడా వినోద ప్రక్రియ ఆడేవారు. ఇది నేటి అంత్యాక్షరి లాంటిది. అయితే పాటలతో కాకుండా శ్లోకాలతో ఆడాలి. ఈయన వివాహం పదిహేనేళ్ళ వయసులో కోనసీమలో అమలాపురం తాలూకా ఇందుపల్లి గ్రామంలో జరిగింది. ఈయన మామగారు వంక జగనాధశాస్త్రి. ఈయన 1914 సంవత్సరంలో విజయనగరం సంస్కృత కళాశాలలో విద్యార్థిగా చేరాడు. ఆ కాలంలో గుదిమెళ్ళ వరదాచార్యులు గారు కాలేజీ అధ్యక్షులుగా, కిళాంబి రామానుజాచార్యులు వైస్ ప్రిన్సిపాల్ మరియు సంస్కృత భాషా బోధకులు, వజ్ఝల సీతారామస్వామి శాస్త్రులు తెలుగు బోధకులు. ఈయన 1918లో మద్రాసు విశ్వవిద్యాలయం నుండి "విద్వాన్" పరీక్షలో ఉత్తీర్ణులయ్యాడు. వడ్లమాని విశ్వనాథశాస్త్రి, వడ్లమాని లక్ష్మీనరసింహశాస్త్రి, సోమావజ్ఝల సత్యనారాయణశాస్త్రి, గుళ్లపల్లి వేంకటేశ్వరశాస్త్రి నలుగురు వీరి సహాధ్యాయులుగా విద్వాన్ పరీక్షలో సఫలీకృతులయ్యారు.
నారాయణరావు (నవల)
నారాయణరావు నవలను ప్రముఖ సంగీతవేత్త, సాహిత్యకారుడు, చిత్రకారుడు అడవి బాపిరాజు రచించారు.
1934లో ఆంధ్రవిశ్వకళాపరిషత్తు తెలుగులో నవలల పోటీ నిర్వహించింది. పోటీ కోసం అడవి బాపిరాజు నారాయణరావు నవల రచించారు. ఆ పోటీలో ప్రథమస్థానాన్ని విశ్వనాథ సత్యనారాయణ రాసిన వేయి పడగలుతో పాటు బాపిరాజు రాసిన నారాయణరావు నవలలకు పంచారు న్యాయనిర్ణేతలు. స్వాతంత్ర్య సమరయోధుడు ముష్టి లక్ష్మీ నారాయణ రావు జీవితాన్ని ఆధారంగా చేసుకుని బాపిరాజు ఈ నవల రచించారన్నది ఆనాటి సాహిత్యవేత్తల అంచనా. కానీ బాపిరాజు మాత్రం నవల ముందు "ఈ కథా, కథలోని పాత్రలూ కేవలం కల్పితములు." అనే వాక్యం ఉంచారు. ఈ నవలను మొదట ఆంధ్రపత్రికలో ధారావాహికంగా ప్రచురించారు.
ఉన్నత తరగతికి చెందిన బ్రాహ్మణ రైతు కుటుంబం యువకుడు నారాయణరావు కథ ఇది. మద్రాసులో న్యాయవిద్యార్థిగా ఉన్న నారాయణరావు స్నేహితులతో కలిసి తన స్వగ్రామం కొత్తపేటకు రైల్లో వెళ్తుండగా నవల ప్రారంభమవుతుంది. విశ్వలాపురం జమీందారు, జస్టిస్ పార్టీ సభ్యుడు లక్ష్మీ సుందర ప్రసాదరావు తన మొదటి కుమార్తెకు జమీందారీ వివాహం చేసి దెబ్బతిని ఉండడంతో సామాన్యుడైన, యోగ్యుడైన వరుణ్ణి అన్వేషణ చేస్తూండగా నారాయణరావు కనిపిస్తాడు. నారాయణరావు, ఆయన వ్యక్తిత్వం నచ్చి ఆయనకు తన చిన్న కూతురు శారదను ఇచ్చి పెళ్ళి చేయాలని నిశ్చయించుకుంటాడు. శారదకు ఇంట్లోనే సంగీతంతోపాటుగా చదువు కూడా చెప్పిస్తూంటారు. ఆమెను జమీందారీ కుటుంబం నుంచి అందునా తన మేనల్లుడికే ఇచ్చి పెళ్ళి చేయాలని తల్లి కామేశ్వరీ దేవి భావించడంతో ఈ సంబంధం ఆమెకు నచ్చదు. ఐనా తల్లి చెప్పినదే సరైనదని అనిపించినా శారద తండ్రి మాట ఎదురాడలేక ఈ పెళ్ళికి అంగీకరిస్తుంది. నారాయణరావు తండ్రి సుబ్బారాయుడిని ఒప్పించి జమీందారు పెళ్ళి చేస్తారు. ఐనా తల్లి వల్ల ముందుగా తనలో ఏర్పడ్డ వ్యతిరేకత వల్ల నారాయణరావుతో సంసారం సజావుగా సాగించలేక పోతుంది శారద. ఆత్మగౌరవంతో ఈ విషయాన్ని ఎక్కడా పొక్కనివ్వడు నారాయణరావు. చివరకు ఆ సంసారం ఏమైందన్నది కథలో మిగిలిన భాగం.
మర్రిపూడి(బాపట్ల)
"మర్రిపూడి(బాపట్ల)",గుంటూరుజిల్లా,బాపట్ల మండలానికి చెందిన గ్రామము.
సోనూ సూద్
సోనూ సూద్ ఒక భారతీయ నటుడు. తెలుగు, తమిళ, హిందీ చిత్రాలలో నటించాడు. నాటకాలలో కూడా నటించాడు. తెలుగులో అరుంధతి చిత్రానికి ఉత్తమ ప్రతినాయకునిగా నంది పురస్కారాన్ని అందుకున్నాడు.
సోనూ సూద్ పంజాబ్ లోని మోగ అనే అనే పట్టణంలో జన్మించాడు. నాగపూర్లో ఎలక్ట్రానిక్స్ ఇంజనీరింగ్ పూర్తి చేశాడు. తరువాత మోడలింగ్, ఫ్యాషన్ షో, ర్యాంప్ వాక్ చేసేవాడు. అప్పుడే సినిమాల్లోకి వెళ్ళాలనే కోరిక బలపడింది. ఒక నెలరోజులు నటనలో శిక్షణ తీసుకున్నాడు.
1999 లో "కుళ్ళళలగర్" అనే తమిళ సినిమాలో సౌమ్య నారాయణ అనే పూజారి పాత్రతో చిత్రరంగంలోకి ప్రవేశించాడు. తరువాత మరో తమిళ సినిమాలో గ్యాంగ్ స్టర్ గా నటించాడు. 2000 లో శివనాగేశ్వరరావు దర్శకత్వంలో వచ్చిన హ్యాండ్సప్ అనే సినిమాలో నటించాడు. కానీ బాలీవుడ్ సినిమాలో నటించాలని కోరిక ఉండేది. 2002 లో వచ్చిన "షాహిద్-ఏ-ఆజం" అనే హిందీ సినిమాలో భగత్ సింగ్ పాత్ర పోషించాడు. మణిరత్నం దర్శకత్వంలో వచ్చిన యువ లో అభిషేక్ బచ్చన్ తమ్ముడిగా నటించాడు. తరువాత నాగార్జున సరసన సూపర్ సినిమాలో హైటెక్ దొంగగా నటించాడు. అరుంధతి సినిమాలో పశుపతి పాత్రతో మంచి పేరు సాధించాడు. ఆ సినిమాకు ఉత్తమ విలన్ గా నంది పురస్కారం లభించింది.
పద్మావతి మహిళా విశ్వవిద్యాలయము
ఆంధ్ర ప్రదేశ్ రాష్ట్ర మహిళల విద్యాభివృద్ధి కొరకు 1983 వ సంవత్సరంలో శ్రీ ఎన్.టి. రామారావు ముఖ్య మంత్రిగా వున్నప్పుడు శ్రీ పద్మావతి మహిళా విశ్వ విధ్యాలయాన్ని తిరుపతిలో ఏర్పాటు చేసారు. అంత వరకు పద్మావతి మహిళా కళాశాలగా , శ్రీ వేంకటేశ్వరా యూనివివర్సిటి కి అనుబంధమై వుండిన ఈ కళా శాల విశ్వవిద్యాలయంగా మార్పు చెందింది. ఇది ఆంధ్ర ప్రదేశ్ లోని ఏకైక మహిళా విశ్వ విద్యాలయం. ఇది చిత్తూరు జిల్లా ప్రముఖ పట్టణమైన తిరుపతిలో- పవిత్ర తిరుమల కొండ పాదాల చెంత సుమారు 138 ఎకరాల విస్తీర్ణం లో నిర్మించ బడివున్నది. మొదట్లో 10 ఫాకల్టీలతో, 300 మంది విద్యార్థులతో, 25 మంది ఉద్యోగులతో ప్రారంబమైన ఈ విశ్వ విద్యాలయం కాల క్రమేణ ఎంతో అభి వృద్ధి చెందినది.
ఈ విశ్వ విద్యాలయంలోని ఇంజనీరింగు సంబందిత కోర్సులలో ఆంధ్రా ప్రాంతం వారికి 43 శాతం, తెలంగాణా ప్రాంతం వారికి 36 శాతం, రాయల సీమ ప్రాంతం వారికి 22 శాతం కేటాయించ బడ్డాయి.
జాతీయ పౌష్టికాహార పరిశోధనా సంస్థ
జాతీయ పౌష్టికాహార పరిశోధనా సంస్థ హైదరాబాదులో తార్నాక ప్రాంతంలో ఉంది. (ఇంగ్లీషు:National Institute of Nutrition. )
1918 వ సంవత్సరంలో బెరిబెరి వ్యాధి పరిశోధనా సంస్థగా తమిళనాడు లోని కూనూరులో ఒక గదిలో ప్రారంభ మైనది. అనంతర కాలంలో పౌష్టికాహార లోపాల వలన కలిగే వ్యాదుల పరిశోధన ప్రారంభించి 1928 నాటికి పూర్తి స్థాయి పరిశోధన సంస్థగా అభి వృద్ది చెందినది. ఆ తర్వాత ఈ పరిశోధన సంస్థ 1958 వ సంవత్సరంలో హైదరాబాదుకు తరలించబడింది. అప్పటినుండి దిన దినాభి వృద్ధి చెందుతూ పౌష్టికాహార లోపాలపై అనేక పరిశోధనలు చేస్తూ ఉంది. ఈ పరిశోధనాలయం హైదరాబాదులోని తార్నాక ప్రాంతంలో ఉంది.
1969 వ సంవత్సరంలో ఈ సంస్థ గోల్డన్ జూబిలీ ఉత్సవాలను జరుపుకొన్నది. ఆ సందర్భంలోని ఈ సంస్థ పేరు National Institute of Nutrition (NIN) గా పేరు మార్చారు.
ఈ సంస్థలో అత్యంత ఆధునికమైన విజ్ఞాన సంబంధ గ్రంథాలయం ఉంది. ఈ గ్రంథాలయం ప్రపంచంలోని ఈ తరహా గ్రంథాలయాలలో ఒకటిగా గుర్తింపు పొందినది. ఇక్కడ పరిశోధనలు చేస్తున్న పరిశోదకులకు ఈ గ్రంథాలయం ఎంతగానో తోడ్పడుతున్నది.
ఇక్కడ ఒక మ్యూజియం కూడా ఉంది. వివిధ రకాల జంతులువులు పరిశోధన నిమిత్తము ఇక్కడ ఉంచబడ్డాయి. ఆ పరిశోధన ఫలితాలను పరీక్షించుటకు ఈ జంతువులు ఉపయోగ పడుతున్నాయి.
నూతన సంవత్సర రోజు
నూతన సంవత్సర రోజు సంస్కృతి ఒక సంవత్సరం ముగింపు తరువాత మరుసటి సంవత్సర ప్రారంభ రోజు జరుపుకునే ఒక వేడుక. అన్ని నూతన సంవత్సర వేడుకల సంస్కృతికి కొలమానం వార్షిక క్యాలెండర్లు.
కాశీఖండం
కాశీఖండము శ్రీనాథుడు రచించిన తెలుగు కావ్యము. ఇది క్రీస్తుశకం 1440 కాలంనాటి రచన. స్కాంద పురాణంలో సులభగ్రాహ్యంగా ఉన్న ఈ కథా భాగాన్ని శ్రీనాథ మహాకవి కాశీఖండముగా రూపుదిద్దారు. ఇందులో వారణాశిగా ప్రసిద్ధిచెందిన కాశీ క్షేత్ర మహత్యం, దాని వైశిష్ట్యం, కాశీ యాత్రా విశేషాలు, శివునికి కాశీకి గల అనుబంధం, అనేక కథలు, ఉపకథలు మరియు కాశీకి సంబందించిన ఎన్నో విశేషాలు ఉన్నాయి.
సూతుడు శౌనకాదులకు కాశీఖండం కథను వివరిస్తాడు. వింధ్యపర్వతం తనకు మేరువుకు గల తారతమ్యం వివరించమని నారదుని కోరింది. నారదుడు మేరువు కూడా ఇలాగే పలికిందని తప్పుకున్నాడు. వింద్యపర్వత విజృంభణ వల్ల త్రిలోకాలకు ఆపద వాటిల్లింది. దాని నివారణకు దేవతలు మునులు బ్రహ్మ ఉపదేశంతో కాశీనివాసియైన అగస్త్యుని ప్రార్ధిస్తారు. అగస్త్యుడు కాశీ వియోగానికి చింతించి, దక్షిణదిశకు పోతూ వింద్య గర్వాపరణం చేస్తాడు. దక్షారామం దర్శించి, కొల్లాపురం శ్రీమహాలక్ష్మి ఆజ్న పాటిస్తాడు. అగస్త్యుడు లోపాముద్రకు కాశీయే ముక్తిస్థానమని శివశర్మోపాఖ్యానాన్ని వివరిస్తాడు. విశ్వేశ్వరుడు పార్వతీదేవికి వివరించిన ప్రకారం కుమారస్వామి అగస్త్యునికి కాశీక్షేత్ర మహాత్మ్యాన్ని వివరిస్తాడు. వారణాసి నామ నిర్వచనం, ప్రకృతి పురుషులైన అర్థనారీశ్వరులు కాశీ చేరడం, కాశీలోని తీర్థ వాపికా కుండికా నదీ మహాత్మ్యాలు, లింగ ప్రాఅదుర్భావ మహాత్మ్యాలు అర్కుల మహాత్మ్యాలు వర్ణిస్తాడు. శివతీర్థ మహాత్య్మ వివరణకు సుశీల కథ కళావత్యుపాఖ్యానంలో వివరింపబడింది. బ్రహ్మ అనావృష్టి నివారణకు దివోదాసుకు భూరాజ్య పట్టాభిషేకం చెయ్యడం, ధరావియోగం వల్ల వేల్పులు దివోదాసుని పదవీభ్రష్టున్ని చెయ్యడానికి నిశ్చయీంచి పూనుఓడం దివోదాసు బొందితో నిర్యాణం పొందడం, దివోదాస వర్ణనంలొ వివరించబడింది. విశ్వేశ్వరుని పరీక్షకు తట్టుకోలేని వ్యాసుడు కాశీని శపింపబూనడం, శివాజ్నచే కాశీవియోగం పొందడం, విశ్వేశ్వరుడు అంతర్దేహం ప్రవేశించడం, దేవతా యాత్రా విధాన వివరణ చెయ్యడం వర్ణించబడ్డాయి.
శ్రీనాథ కృతమైన ఈ కాశీఖండం తెలుగు సాహిత్యంలో విశేషమైన ప్రాచుర్యాన్ని పొందింది.
దుష్యంతుడు
దుష్యంతుడు చిన్ననాటి నుండి అడవులలో తిరుగుతూ పులులను సింహాలనూ వేటాడి పట్టుకుంటూ ఆడుకొనేవాడు. దుష్యంతుని రాజ్యపాలనలో ప్రజలు ధర్మ మార్గం అవలంబిస్తూ ప్రశాంత జీవితం అవలంబిస్తూ జీవిస్తున్నారు.
ఒక రోజు దుష్యంతుడు వేటకు వెళ్ళి వేటాడుతూ ఒక తపోవనానికి చేరుకున్నాడు. అది బద్ద శత్రువులైన సింహాలూ ఏనుగులూ లాంటి జంతువులనేకం తో కలసి సహజీవనం చేస్తున్న మహర్షి కణ్వాశ్రం. దుష్యంతుడు మిగిలిన వారిని వదిలి మహర్షి దర్శనార్ధం ఆశ్రమంలోకి ఒంటరిగా వెళ్ళాడు. అక్కడ అతడు సౌందర్యవతి అయిన కణ్వ మహర్షి పెంపుడు కూతురు శకుంతల ను చూసాడు. ఆమె అందానికి ముగ్ధుడైయ్యాడు. శకుంతలనూ దుష్యంతుని అందం ఆకర్షించింది. పరస్పర పరిచయా లయ్యాక ఆమె కణ్వమహర్షి కూతురని తెలుసుకున్నాడు. దుష్యంతుడు శకుంతలతో బ్రహ్మచారి అయిన కణ్వమహర్షికి కూతురెలా కలిగిందని సందేహం వెలిబుచ్చాడు.
శకుంతల ద్వారా దుష్యంతుడు ఆమె క్షత్రియ కన్య అని తెలుసుకుని దుష్యంతుడు ఆమె మీద మనసుపడి గంధర్వ రీతిన వివాహం చేసుకున్నాడు. వివాహ సమయంలో శకుంతలకు పుట్టిన బిడ్డను చక్రవర్తిని చేస్తానని వాగ్ధానం చేసాడు. రాజలాంఛనాలతో ఆమెను రాజధానికి తీసుకు వెళతానని మాటిచ్చి రాజధానికి వెళ్ళాడు. కణ్వమహర్షి ఆ విషయం దివ్యదృష్టి ద్వారా గ్రహించి వారి వివాహానికి అనుమతించి శకుంతల పుత్రుడు చక్రవర్తి కాగలడని దీవించాడు. శకుంతలకు ఆమె పుత్రుడు మహా బలవంతుడై ఆయురారోగ్య ఐశ్వర్యవంతుడు కాగలడని వరం ప్రసాదించాడు. మహర్షి మాటలను నిజంచేస్తూ శకుంతలకు మహాబలవంతుడైన భరతుడు చక్రవర్తి లక్షణాలతో జన్మించాడు.
కణ్వమహర్షి శకుంతలను అత్తవారింటికి పంపడం ఉచితమని భావించి శిష్యులను తోడిచ్చి ఆమెను కుమారునితో సహా దుష్యంతుని వద్దకు పంపాడు. దుష్యంతుడు శకుంతలను తెలియనట్లు నటిస్తూ ఆమెను నిరాకరించాడు. శకుంతల దుఃఖిస్తూ పలువిధాల ప్రార్ధించినా దుష్యంతుడు ఆమెను స్వీకరించడానికి అంగీకరించలేదు. చివరిగా ఆకాశవాణి శకుంతల మాటలు సత్యమని చెప్పడంతో దుష్యంతుడు లోకనిందకు వెరచి భార్యా బిడ్డలను స్వీకరించి భరతునికి యువరాజ్య పట్టాభిషేకం చేసాడు.
ఆకాశవాణి ఈ పుత్రుడు నీ సంతానమే ఇతనిని భరించు అని చెప్పినందువల్ల ఈ దుష్యంత కుమారుడు భరతుడు అని పిలవబడ్డాడు. ఇతనికి ఇంకొక పేరు సర్వ దమనుడు.
పాల్ బ్రంటన్
పాల్ బ్రంటన్ (1898 అక్టోబరు 21 – 27 జూలై 1981) ఒక ఆంగ్ల తత్వవేత్త, సన్యాసి మరియు యాత్రికుడు.ఆయన చేస్తున్న పాత్రికేయ వృత్తిని వదిలేసి యోగులతో, సన్యాసులతో గడిపి ప్రాచ్య, పాశ్చాత్య దేశాల నిగూఢ తత్వాలను అధ్యయనం చేశాడు.
బ్రంటన్ 1898 లో లండన్‌లో జన్మించాడు. ఆయన జన్మనామం రఫెల్ హర్స్ట్. మొదట్లో పుస్తక విక్రేత మరియి పాత్రికేయుడుగా పనిచేసాడు. పాత్రికేయుడిగా వ్యాసాలు రాసేటపుడు అనేక మారు పేర్లతో రాసేవాడు. పాల్ బ్రంటన్ అనే పేరు అలా సృష్టించుకున్నదే. మొదటి ప్రపంచ యుద్ధ సమయంలో ట్యాంక్ విభాగంలో పనిచేశాడు. తరువాత రహస్య శాస్త్రాల అధ్యయనం మీద ఆసక్తి కలిగింది. అందులో భాగంగా 1930 లో బ్రంటన్ భారతదేశానికి వచ్చాడు. మెహెర్ బాబా, చంద్రశేఖరేంద్ర సరస్వతి, రమణ మహర్షి లాంటి యోగులని కలిశాడు. మొదట కంచి శంకరాచార్య చంద్రశేఖరేంద్ర సరస్వతిని కలవగా ఆయన రమణ మహర్షిని కలవమని సూచించాడు. 1931 లో బ్రంటన్ మొట్టమొదటి సారిగా రమణ మహర్షిని కలిశాడు.
బ్రంటన్ రమణ మహర్షిని 'భగవంతుని తెలుసుకోవడం ఎలా?' లాంటి ప్రశ్నలు అడిగాడు. అందుకు రమణులు 'విచారణ ద్వారా నువ్వెవరో తెలుసుకో' అని సమాధానమిచ్చాడు.
రేగుల్లంక(అవనిగడ్డ)
"రేగుల్లంక(అవనిగడ్డ)" కృష్ణా జిల్లా అవనిగడ్డ మండలానికి చెందిన గ్రామం. పిన్ కోడ్ నం. 521 121., ఎస్.టి.డి.కోడ్ = 08671.
సముద్రమట్టానికి 6 మీ.ఎత్తు
ఇది కృష్ణా నదీగర్భ గ్రామం.
రేపల్లె, మచిలీపట్నం, తెనాలి, పెడన
మోపిదేవి, నాగాయలంక, రేపల్లె, చల్లపల్లి
అవనిగడ్డ, నాగాయిలంక నుండి రోడ్దురవాణా సౌకర్యం ఉంది. రైల్వేస్టేషన్: గుంటూరు 66 కి.మీ
సి.బి.సి.ఎన్.సి.పాఠశాల.
రేగుల్లంక గ్రామములోని పాతకోట మరియు ఎస్.సి.కాలనీవాసుల దాహార్తి తీర్చుటకై, 27.5 లక్షల రూపాయల అంచనా వ్యయంతో ఒక ఓవర్ హెడ్ ట్యాంకు నిర్మాణం జరుగుచున్నది. [7]
ఈ గ్రామం పులిగడ్డ గ్రామ శివారు గ్రామం.
[1] ది హిందు, ఆంగ్ల దినపత్రిక; 2011,అక్టోబరు,20; 3వపేజీ.
[2] ఈనాడు కృష్ణా/అవనిగడ్డ; 2013,మార్చి-14; 3వపేజీ.
[3] ఈనాడు కృష్ణా/అవనిగడ్డ; 2014,జనవరి-1; 3వపేజీ.
[4] ఈనాడు కృష్ణా; 2014,జనవరి-14; 2వపేజీ. 
[5] ఈనాడు కృష్ణా; 2014,మార్చి-12; 3వపేజీ.
[6] ఈనాడు కృష్ణా/అవనిగడ్డ; 2014,అక్టోబరు-29; 1వపేజీ.
[7] ఈనాడు అమరావతి; 2015,నవంబరు-9; 37వపేజీ.
టీచర్: కథా కమామిషు (పుస్తకం)
టీచర్: కథా కమామిషు కత్తి నరసింహా రెడ్డి వ్రాసిన పుస్తకం.
ఇందులో ముప్పైమంది ప్రముఖులు వ్రాసిన కథలు, వ్యాసాలు ఉన్నాయి. ఆ ప్రముఖుల్లో చాగంటి సోమయాజులు, సింగమనేని నారాయణ, కాళీపట్నం రామారావు, బాపు, చేకూరి రామారావు, మధురాంతకం రాజారాం, దాశరధి రంగాచార్య,సాకం నాగ రాజ, సుధామూర్తి, చుక్కా రామయ్య, కత్తి నరసింహా రెడ్డి మొదలగు వారి రచనలతో కూడుకున్న ఈ పుస్తకాన్ని మొదలెడితే చాలు అదే చదివించేస్తుంది.
వికియానా
వికియానా 16వ శతాబ్ది నాటి వార్తలు, సంఘటనల గురించిన వార్తానివేదికలు, పత్రాల సంగ్రహం. వీటిలో ఒక ఆకు మరియు బొమ్మలతో కూడిన పెద్ద షీట్లు, కరపత్రాలు, ముద్రించిన పత్రాలు, చేతిరాత పాఠ్యాలు మరియు బొమ్మలు ఉన్నాయి. ఈ కాలనాళికను స్విట్జర్లాండ్లో పరివర్తనకు సంబంధించిన ప్రముఖ భాండాగారములలో ఒకటిగా పరిగణిస్తారు. జొహాన్ జాకబ్విక్ (1522-1588) పేరున ఈ సంగ్రహం ఏర్పడింది. అతడు 1552 లో ప్రిడిగర్క్రిషే మరియు దాని అనుబంధ ఆసుపత్రికి మతాధికారిగా పనిచేశాడు. ఆ తరువాత జ్యూరిచ్ లో గ్రాస్మున్స్టర్ లో మతాధికారిగా పనిచేశాడు. 1559, 1588 మధ్యకాలంలో ఆ నాటి వార్త వివరాలను కాలరేఖానుక్రమంలో పేర్చడమే కాక, తరువాత 1505 నుండి 1559 వరకు గలవాటిని కూడా చేర్చాడు.
దుబ్బచెలక (పుస్తకం)
ఈ పుస్తకము 13 మంచి కథల సమాహారము.
పుట్టుమచ్చల శాస్త్రము (పుస్తకం)
ఇందులో పుట్టు మచ్చలు శరీరం పై ఎక్కడ వుంటే వాటి ప్రభావంతో కలిగే శుభాశుభ ఫలితాలను వివరంగా తెలుప బడినవి. మానవె జీవితమునకు సంబంధించి సుభ - అశుభములను ముందుగా తెలియజెప్పే సాస్త్రములు చాల ఉన్నాయి. అవి జోతిషము, చిలక శాస్త్రము, సంఖ్యా శాస్త్రము, హస్త సాముద్రికము, పాద సాముద్రికము, ఇలా చాల రకాలున్నాయి. వాటిలో పుట్టు మచ్చల శాస్త్రము ఒకటి. మానవ శరీరముపై ఏ అవయల పై పుట్టు మచ్చ వున్నదో దానిని పట్టి అతని/ఆమె జీవితములో జరిగిన- జరగబోవు శుభ - అశుభములను తెలియ జెప్పుదురు. ఇదే పుట్టుమచ్చల శాస్త్రము. ఇది పురాతనమైన. దీనికి శాస్త్రీయ నిబద్ధత ఎంత మాత్రమున్నదో తెలియదు.
శ్రీ వీరబ్రహ్మేంద్ర స్వాముల వారి మహాత్మ్యములు (పుస్తకం)
ఈ పుస్తకములో శ్రీ వీర బ్రహ్మేంద్ర స్వాముల వారి జీవితంలో కొన్ని ఘట్టాల వివరాలతో పాటు బొమ్మలు కూడా ఉన్నాయి. మరియు స్వాములవారి వంశ వృక్షము, కాలజ్ఞాన తత్వములు కూడా ఉన్నాయి.
మహిళా శిశు అభివృద్ధి
మహిళా, శిశు సమగ్రాభివృద్దికి దోహదం చేయడంకోసం మానవ వనరుల అభివృద్ధి మంత్రిత్వ శాఖలో భాగంగా మహిళా శిశు అభివృద్ధి శాఖను 1985లో ఏర్పాటుచేశారు. అనంతరం, 30.01.2006 నుంచి ఈ శాఖను స్థాయి పెంచి మంత్రిత్వ శాఖగా రూపొందించారు.
మహిళాశిశు సమగ్రాభివృద్ధికి కృషిచేయడం ఈ మంత్రిత్వ శాఖ ప్రధాన కర్తవ్యం. మహిళా శిశు పురోగతికోసం జరిగే కృషిని సమన్వయపరిచే వేదికగా ఈ మంత్రిత్వశాఖ సంబంధిత ప్రణాళికలను, విధానాలను, కార్యక్రమాలను రూపొందిస్తుంది. చట్టాలను చేస్తుంది, సవరిస్తుంది. మహిళా శిశు అభివృద్ధి రంగంలో పనిచేసే ప్రభుత్వ, ప్రభుత్వేతర సంస్థలకు మార్గదర్శకత్వం వహిస్తుంది, వాటి కృషిని సమన్వయపరుస్తుంది. కేవలం సమన్వయకర్తగా పనిచేయడమే కాకుండా, మహిళలకోసం, శిశువులకోసం కొన్ని వినూత్న కార్యక్రమాలను తానుగా ఈ మంత్రిత్వశాఖ అమలుచేస్తుంది. సంక్షేమ కార్యక్రమాలు, మద్దతు సేవలు, ఉపాధి, ఆదాయాభివృద్ధి శిక్షణ, అవగాహన పెంపుదల, లైంగిక సమానత్వ భావనను పెంపొందించడం మొదలైనవి ఈ కార్యక్రమాలలో ఉన్నాయి. ఆరోగ్యం, విద్య, గ్రామీణాభివృద్ధి మొదలైన రంగాలలో సాధారణంగా చేపట్టే అభివృద్ధి కార్యక్రమాలను బలపరిచేవిగా, వాటికి అనుబంధంగా కూడా ఈ కార్యక్రమాలు ఉపయోగపడతాయి. మహిళలు ఇటు ఆర్థికంగా, అటు సామాజికంగా సాధికారత పొంది, జాతీయాభివృద్ధి కృషిలో పురుషులతో సమాన భాగస్వాములుగా పాల్గొనడానికి దోహదకారులు కావాలన్నదే ఈ చర్యలన్నిటి ప్రధాన ఆశయం.
సమగ్ర శిశు సంరక్షణలో భాగంగా, మహిళా, శిశు అభివృద్ధి మంత్రిత్వ శాఖ సమగ్ర శిశు అభివృద్ధి సేవలు (ఐ సి డి ఎస్) పేరిట మొత్తం ప్రపంచంలోనే ఎంతో భారీస్థాయిలో, చాలా ఎక్కువ మందికి తమ సేవలను అందుబాటులోకితెచ్చే మిక్కిలి విలక్షణమైన కార్యక్రమాన్ని అమలు జరుపుతుంది. ఈ కార్యక్రమం కింద అనుబంధ పోషకాహారం, వ్యాధి నిరోధక టీకాలు, ఆరోగ్య పరీక్షలు, బడిలోవేసే ముందు అందించే అనియత విద్య వంటి బహుళ సేవలను అందిస్తుంది. మహిళా సాధికారతకు సాధనంగా రూపొందించిన స్వయంసిద్ధ అనే సమీకృత పథకాన్ని కూడా ఈ మంత్రిత్వ శాఖ అమలుచేస్తుంది. వివిధ రంగాలకు సంబంధించిన కార్యక్రమాలు చక్కని సమన్వయంతో, తగిన పర్యవేక్షణలో నిర్వహింపబడుతున్నాయి. ఈ మంత్రిత్వశాఖ చేపట్టే కార్యక్రమాల్లో చాలావరకు ప్రభుత్వేతర సంస్థల (ఎన్ జి ఓ ల) భాగస్వామ్యం ఎక్కువగా ఉండేలా మంత్రిత్వశాఖ కృషిచేస్తుంది.
ఈ మంత్రిత్వశాఖ ఇటీవలికాలంలో చేపట్టిన ముఖ్యమైన విధానపర కార్యక్రమాలలో, ఐ సి డి ఎస్, కిషోరి శక్తి యోజన పథకాలను అంతటా వర్తింపజేయడం, కిశోర బాలికలకు పోషకాహార కార్యక్రమాన్ని ప్రారంభించడం, బాలల హక్కుల పరిరక్షణకోసం ఒక కమిషన్‌ను ఏర్పాటుచేయడం, మహిళలకు గృహహింస నుంచి రక్షణ కల్పించే చట్టాన్ని తీసుకురావడం ఉన్నాయి.
మహిళా శిశు అభివృద్ధి మంత్రిత్వ శాఖ కేంద్ర సహాయ మంత్రి శ్రీమతి కృష్ణ తీరథ్ అధ్యక్షతన పనిచేస్తుం ది. శ్రీ డి.కె. సిక్రి కార్యదర్శి, శ్రీ సుధీర్ కుమార్ అదనపు కార్యదర్శి. మహిళా శిశు అభివృద్ధి మంత్రిత్వ శాఖ కార్యక్రమాలను ఏడు విభాగాల ద్వారా నిర్వహిస్తున్నారు.
ఈ మంత్రిత్వ శాఖలో స్వయంప్రతిపత్తితో పనిచేసే ఆరు సంస్థలు ఉన్నాయి. అవి:
దీనికింద పనిచేసే ఎన్ ఐ పి సి సి డి, ఆర్ ఎం కె సంస్థలు రెండూ సొసైటీల చట్టం-1860 కింద నమోదయ్యాయి. సి ఎస్ డబ్ల్యు బి భారతీయ కంపెనీల చట్టం-1956 కింద నమోదైన దాతృత్వ సంస్థ. ఈ సంస్థలకు మొత్తం నిధులను భారత ప్రభుత్వమే సమకూరుస్తుంది. కొన్ని కార్యక్రమాలు, పథకాల అమలుతో సహా ఈ మంత్రిత్వ శాఖ విధి నిర్వహణలో ఈ సంస్థలు సహకరిస్తాయి. మహిళా హక్కుల పరిరక్షణ, భద్రత కోసం జాతీయ స్థాయిలో చట్టబద్ధమైన అత్యున్నతస్థాయి సంస్థగా జాతీయ మహిళా కమిషన్ ను 1992లో ఏర్పాటుచేశారు. ఇదేవిధంగా, బాలల హక్కుల పరిరక్షణకోసం, అత్యున్నతస్థాయి చట్టబద్ధమైన సంస్థగా జాతీయ బాలల హక్కుల పరిరక్షణ కమిషన్ ను 2007 మార్చిలో ఏర్పాటుచేశారు.
అంతర తామర
అంతర తామర చెరువులలో, నీటి గుంటలలో పెరిగే నీటి మొక్క. ఇది నాచు జాతికి సంబంధించినది. నీళ్లలో తేలుతుంది. దీని వేళ్లు సన్నగా, దారాల మాదిరిగా కుంచెలాగా ఉంటాయి. ఇది ఎత్తు పెరగదు. దీనికి పూలు. పళ్లు ఉండవు. ఆకు యొక్క భేదము వలన ఇది రెండు రకాలుగా ఉంటుంది.
దీనిని తొక్కి, తీసిన రసము పలచగ పసుపు రంగు కలిగి చేదుగా ఉంటుంది. ఈ రెండు దినుసుల మొక్కయందు క్షారము ఉంటుంది. క్షారపాక విధానమును అనుసరించి తీయబడిన క్షారమును తాటిబెల్లములో కలిపి తింటే, శూల కడుపుబ్భరము హరిస్తుంది.
శుద్ధిచేసిన మైలతుర్థ మును చిన్నాకుల అంతర తామర ముద్దలోపెట్టి లఘుపుటము వేస్తేతెల్లగా భస్మమవుతుంది. ఈ జాతి మొక్కలను శరీరమునందువేసి, కట్టినచో శరీరంలోని మంట (దాహరోగము), తక్షణమే తగ్గుతుంది.
హైకూ
హైకూ అనునది ఆధునిక తెలుగు కవిత్వ ప్రక్రియ. జపనీ సాహిత్యంలో విశేష ఆదరణ పొందిన ఈ ప్రక్రియ తెలుగులోకి దిగుమతి అయింది. 
హైకూ మూడు పాదాలలో పదిహేడు 'మాత్రలు ' ( సిలబుల్స్) కలిగిన త్రిపద. మొదటి పాదంలో ఐదు, రెండో పాదంలో ఏడు, మూడో పాదంలో ఐదు చొప్పున మాత్రలు ఉంటాయి. 
సాధారణ విషయాలలో అద్భుతాన్ని చూపగల ప్రక్రియ. ఏ ఆలోచన చేయకుండా ఒక దృశ్యాన్నో, సంఘటననో చూసి కవి మెరుపు వేగంతో చెప్పే ప్రక్రియ. " మానవాత్మనీ, భూమ్యాకాశాల్ని, వెలుగునీడలను ఒకే స్నాప్ షాట్ లో పట్టే ప్రక్రియ " అంటారు ప్రముఖ సాహితీకారులు వాడ్రేవు చినవీరభద్రుడు. కొలనులోకి రాయి విసిరితే వృత్తాలు వ్యాపించినట్లు హైకూ పాఠకునిలో ఆలోచనాతరంగాలను సృష్టిస్తుంది.
తెలుగులో హైకూలను పరిచయం చేసింది ఇస్మాయిల్ (కవి) గారు. 1991లో పెన్నా శివరామకృష్ణ ' రహస్యద్వారం ' పేరుతో తొలి తెలుగు హైకూ కవిత్వ సంపుటిని తీసుకవచ్చాడు. "చినుకుల చిత్రాలు" (2000), "సులోచనాలు" (2006) పేర్లతో మరో రెండు హైకూ సంకలనాలను కూడా పెన్నా శివరామకృష్ణ ప్రచురించాడు. ప్రపంచంలోని, భారతదేశంలోని వివిధ భాషలలో వచ్చిన కొన్ని హైకూలను తెలుగులోనికి అనువదించి "దేశదేశాల హైకూ" (పాలపిట్ట బుక్స్ ప్రచురణ, 2009) అనే మరో అనువాద రచనను కూడా పెన్నా శివరామకృష్ణ వెలువరించాడు. "ప్రపంచ వ్యాప్త కవితా ప్రక్రియ హైకూ", "హైకూ - స్వరూప స్వభావాలు" అనే శీర్షికలతో పెన్నా శివరామకృష్ణ రాసిన రెండు వ్యాసాలు కూడా "దేశదేశాల హైకూ" పుస్తకంలో ప్రచురింపబడినాయి. 1994లో గాలి నాసరరెడ్డి జపాన్ హైకూలను తెలుగులోకి అనువదించారు. ప్రస్తుతం తలతోటి పృథ్విరాజ్ ' ఇండియన్ హైకూ క్లబ్ ' ని స్థాపించి ఈ ప్రక్రియకు విస్తృత ప్రచారం కల్పించి, విరివిగా రాస్తున్నారు. హైకూ సంకలనాలు, అవార్డులు ప్రదానం చేస్తున్నారు. బి.వి.వి. ప్రసాద్, లలితానంద ప్రసాద్, వెంకటరావు, హైకూ వరలక్ష్మి మొదలగు తెలుగు కవులు హైకూలు రాస్తున్నారు.
"సమీక్షకుడు
పచ్చిపాల మీగడ
వెతికే అత్త "
- పెన్నా శివరామకృష్ణ
"వర్షం
క్షణం పూచే నీటిపూలతో
ఊరునిండిపోయింది "
- బి.వి.వి. ప్రసాద్
"వాగు ప్రవాహానికి
అన్నీ కొట్టుకపోతున్నాయి
చంద్రుడు తప్పించి "
-తలతోటి పృథ్విరాజ్
ఎడ్ల పోటీ
ఎద్దులతో బండ లాగించడం లేదా బండ్లు లాగించడం లేదా బండిని వేగంగా నడిపించడం వంటివి పోటీలా నిర్వహించే కార్యక్రమాన్ని ఎడ్లపోటీ అంటారు. ఈ పోటీలను బహిరంగంగా నిర్వహించి బహుమతులను కూడా ఇస్తారు, ఈ పోటీలు సాధారణంగా ఒక ప్రత్యేక సందర్భంలో నిర్వహిస్తారు. కొన్ని తిరునాళ్లలో వార్షికంగా ఈ ఎడ్ల పోటీలను నిర్వహిస్తుంటారు. ఈ పోటీలలో ఎద్దులకు ప్రత్యేక శిక్షణ కూడా ఇస్తారు. ఈ పోటీలను ప్రజలు చాలా ఆసక్తిగా చూస్తారు, కొన్ని ప్రాంతాల్లో జరిగే ఈ పోటీలను తిలకించేందుకు దూరదూర ప్రాంతాల నుంచి కూడా వేలాది మంది వస్తారు. ఈ పోటీల నిర్వహణ సమయంలో ప్రమాదాలు జరిగే అవకాశమున్నందున పోలీసువారు కొన్ని నియమాలను సూచించి పోటీలు సక్రమంగా జరిగేలా సహకరిస్తారు. ఈ ఎడ్లపోటీ లేదా ఎడ్లపందెం తెలుగు వారి సంస్కృతిలో ఒక భాగమైంది.
పోటీల కోసం లేదా పందేల కోసం ప్రత్యేకంగా పెంచే ఎద్దులను పందెం ఎడ్లు అంటారు. ఈ ఎద్దులను ఆదాయం కోసం కన్నా పేరు ప్రతిష్టల కోసం ప్రత్యేకంగా పెంచుతారు. ఈ ఎద్దులకు ప్రత్యేక ఆహారాన్నివ్వడంతో పాటు ప్రత్యేక శిక్షణ ఇస్తారు. ఈ పందేలకు ముఖ్యంగా ఒంగోలు జాతి ఎద్దులను ఉపయోగిస్తారు. పూర్వం నుంచే ఎడ్లపోటీల కోసం ప్రత్యేకంగా ఎద్దులను పెంచేవారు. ముఖ్యంగా బండ లాగుడు పోటీల కోసం ఈ ఎద్దులను పెంచుతారు.
పందెం ఎడ్లు
పోటీల కోసం లేదా పందేల కోసం ప్రత్యేకంగా పెంచే ఎద్దులను పందెం ఎడ్లు అంటారు. ఈ ఎద్దులను ఆదాయం కోసం కన్నా పేరు ప్రతిష్టల కోసం ప్రత్యేకంగా పెంచుతారు. ఈ ఎద్దులకు ప్రత్యేక ఆహారాన్నివ్వడంతో పాటు ప్రత్యేక శిక్షణ ఇస్తారు. ఈ పందేలకు ముఖ్యంగా ఒంగోలు జాతి ఎద్దులను ఉపయోగిస్తారు. పూర్వం నుంచే ఎడ్ల పోటీల కోసం ప్రత్యేకంగా ఎద్దులను పెంచేవారు. ముఖ్యంగా బండ లాగుడు పోటీల కోసం ఈ ఎద్దులను పెంచుతారు.
ఎద్దులతో బండ లాగించడం లేదా బండ్లు లాగించడం లేదా బండిని వేగంగా నడిపించడం వంటివి పోటీలా నిర్వహించే కార్యక్రమాన్ని ఎడ్లపోటీ అంటారు. ఈ పోటీలను బహిరంగంగా నిర్వహించి బహుమతులను కూడా ఇస్తారు, ఈ పోటీలు సాధారణంగా ఒక ప్రత్యేక సందర్భంలో నిర్వహిస్తారు. కొన్ని తిరునాళ్లలో వార్షికంగా ఈ ఎడ్ల పోటీలను నిర్వహిస్తుంటారు. ఈ పోటీలలో ఎద్దులకు ప్రత్యేక శిక్షణ కూడా ఇస్తారు. ఈ పోటీలను ప్రజలు చాలా ఆసక్తిగా చూస్తారు, కొన్ని ప్రాంతాల్లో జరిగే ఈ పోటీలను తిలకించేందుకు దూరదూర ప్రాంతాల నుంచి కూడా వేలాది మంది వస్తారు. ఈ పోటీల నిర్వహణ సమయంలో ప్రమాదాలు జరిగే అవకాశమున్నందున పోలీసువారు కొన్ని నియమాలను సూచించి పోటీలు సక్రమంగా జరిగేలా సహకరిస్తారు. ఈ ఎడ్లపోటీ లేదా ఎడ్లపందెం తెలుగు వారి సంస్కృతిలో ఒక భాగమైంది.
పాలు (పుస్తకం)
ఈపుస్తకంలోని కథలు:ఇందులోని పాలు, బడు, సహజాతాలు కథలు ఆంధ్ర విశ్వవిద్యాలయం తెలుగు ఎం.ఎ.కు 2004 లో పాఠ్యాంశాలుగా నిర్ణయించబడ్డాయి. పాలు కథ కాకతీయ విశ్వవిద్యాలయంలో ఎం.ఏ.కు పాఠ్యాంశంగా ఉంది. సదువు కథ గ్రూప్ 1 సర్వీసెస్ కి తెలుగు పరీక్షకై పాఠ్యాంశంగా ఉంది.
పి.చంద్ యాదగిరి
పి.చంద్ ప్రముఖ కథా రచయిత, నవలా రచయిత.
ఇతను అనేక కలం పేర్లతో రచనలు చేశారు అవి వివిధ పత్రికల్లో అచ్చయ్యాయి. వీరు 1980 నుండి 100 కు పైగా కథలు వ్రాశారు. 4 కథా సంపుటాలు, 7 నవలలు ఇతర పుస్తకాలు 10 కి పైగా ప్రచురించ బడ్డాయి.
తెలుగు సాహిత్యం లో కార్మిక, శ్రామిక వర్గాలపట్ల ఉద్యమ స్పృహతో నవలలు రాసిన ఒకరిద్దరిలో పి.చంద్ ను ప్రముఖంగా చెప్పుకోవచ్చు.పి. చంద్ గారి నాయిన ఆజంజాహి మిల్లులో కార్మికునిగా పని చేశారు. పి.చంద్ కూడా సింగరేణిలో కార్మికునిగా పనిచేసి రిటైర్డ్ అయ్యారు. కాబట్టే వారి నవలలలో, కథలలో ఎక్కువగా కార్మికుల, శ్రామికుల జీవితం కనపడుతుంది. ఆ వర్గాలపట్ల అంకితంగా పనిచేసిన ఉద్యమ నాయకుల ప్రభావంతో కూడా పి.చంద్ నవలలు రాశారు.
దాదాపు వారు రాసిన అన్ని నవలలు ప్రసిద్ధి పొందాయి.100 కు పైగా కథలు వివిధ పత్రికలలో ప్రచురితమయ్యాయి. పి.చంద్ ఎక్కువగా "కార్మిక", "కే. రమాదేవి", "వి. చంద్రశేఖర్", "వీరమల్లు", "గోపి" తదితర మారుపేర్లతో ( కలం పేరు) రాశారు.
తెలంగాణ మలి దశ ఉద్యమంలో ఎక్కువగా కథలు, కవిత్వం, పాటలు, వ్యాసాలూ వచ్చాయి కాని నవలలు రాలేదు. అయితే పి. చంద్ మాత్రం తెలంగాణ మలిదశ ఉద్యమం నడుస్తున్నప్పుడు ఉద్యమంలో పాల్గొంటూ 2 నవలలు రాశారు. తెలంగాణ విద్యార్థి నాయకుల మీద ‘తెలంగాణ‘ నవల, సింగరేణి కార్మికుల ఉద్యమం మీద ‘సకల జనుల సమ్మె‘ నవల రాశారు.
అద్దంలో మొఖం చూసుకొని ఎట్లయితే సవరించుకుంటమో అట్లనే సాహిత్యం కూడా జీవితాన్ని వున్నతీకరించాలని పి.చంద్ భావిస్తూ, కార్మిక, శ్రామిక వర్గాలపట్ల అంతులేని ప్రేమతో, బాధ్యతతో, నడుస్తున్న వర్తమాన చరిత్రను నవలలు, కథలుగా నిబద్ధతతో సాహిత్య వ్యవసాయం చేస్తున్నారు.
ప్రస్తుతం పి. చంద్ తెలంగాణ రచయితల వేదిక – వరంగల్ జిల్లా అధ్యక్షులుగా వున్నారు.తెలుగు విశ్వవిద్యాలయం విశిష్ట పురస్కారం (2016)
థియోఫిలిన్
థియోఫిలిన్ (Theophylline, also known as 1,3-dimethylxanthine) ఒక మిథైల్ జాంథిన్ వర్గానికి చెందిన మందు. దీనిని ఎక్కువగా ఊపిరితిత్తులకు సంబంధించిన ఆస్తమా వంటి వ్యాధులలో ఉపయోగిస్తారు. ఇది నిర్మాణాత్మకంగా కెఫీన్ (caffeine) సరిపోలి వుంటుంది.
థియోఫిలిన్ ప్రకృతిసిద్ధంగా కోకో గింజలలో ఉంటుంది. వీనిలో సుమారు 3.7 mg/g మాత్రమే వుంటుంది.
కొద్ది పరిమాణాల్లో థియోఫిలిన్ కాచిన టీలో కూడా వుంటుంది. ఇందులో సుమారుగా 1 mg/L, వుంటుంది.
దగ్గు మందు
దగ్గు మందు (cough medicine or cough and cold medicine, also known as linctus) అనగా దగ్గును తగ్గించడానికి వాడే మందు. ఇది సాధారణంగా సిరప్ రూపంలో గాని లేదా టాబ్లెట్లుగా గాని లభిస్తుంది. అమెరికా దేశంలో సుమారు 10% మంది పిల్లలు వారానికి ఒకసారైనా దగ్గు మందును వాడుతున్నారని గణాంకాలు తెలియజేస్తున్నా, వాటి ప్రభావం గురించి సరైన సమాచారం లేదు.
పల్లె పిలిచింది (పుస్తకం)
1989 దీపావళి నవలల పోటీలో ఈ నవలకు ద్వితీయ బహుమతినిచ్చి ఆంధ్రప్రభ వార పత్రిక వారు సత్కరించారు. ఒక మామూలు మధ్య తరగతి ఉపాధ్యాయుడు సంస్కారం కొంతైనా అలవరచుకోవాలనే ఆరాటము, ఆత్మ పరిశీలనా ఉండే సగటు మనిషి చదువునూ, సంస్కారాన్ని పెంచటానికి చేసిన కృషే ఈ నవల లోని ఇతి వృత్తం.
వ్యవస్థ నిర్వాహకుడు
సిస్టమ్ అడ్మినిస్ట్రేటర్ లేదా సిస్అడ్మిన్ అనే వ్యక్తి కంప్యూటర్ సమూహాల పర్యవేక్షణ, నిర్వహణ, సమస్యాపరిష్కార భాధ్యతలను నిర్వర్తిస్తూవుంటాడు.
రాయలసీమ ప్రముఖులు
వివిధ రంగాలలో కృషిచేసి, గణుతికెక్కిన రాయలసీమ ప్రముఖుల జాబితా ఇది.
శ్రీకృష్ణ శతానందీయము (పుస్తకం)
లక్ష్మణ రాయ పరిశోధక మండలి నిమిత్తం ఆనాడు తెలంగాణంలో సేకరించిన తాళ పత్ర గ్రంథాలలో నల్లగొండ జిల్లా, కనగల్లు గ్రామ వాసులైన ఆసూరి మరింగంటి శ్రీరంగాచార్యుల వారి యింట లభించిన తాటాకు పుస్తకాలలో ఇది యొకటి. తదనంతరము లక్ష్మణరాయ పరిశోధక మండలి రద్దయి దానిలోని గ్రంథాలు తస్కరలకు పోగా మిగిలినవి ప్రాచ్యలిఖిత పుస్తక భాండాగారానికి చేరినవి. వాటిలో
శ్రీకృష్ణశతానందీయము
ఒకటి. దీనిని శ్రీ రంగయ్య స్వహస్తంగా వ్రాసుకున్నది. దీనిని పరిష్కరించి ఆంధ్రప్రదేశ్ ప్రభుత్వ ప్రాచ్యలిఖిత గ్రంథాలయం మరియు పరిశోధనాలయము, హైదరాబాదు వారు ప్రచురించారు. ఇందులోని విషయము పురాణ గాథ. ఇది పద్య గద్య సహిత గ్రంథము.
రియాక్షన్సు
రియాక్షన్సు కొన్ని అలోపతి మందులు పడకపోవడం వలన రోగి శరీరంలో వచ్చే చెడ్డ పరిమాణాలు. యాంటి బయటిక్సు కలిసిన మందులను ఇంజక్షను ద్వారా రోగులకు ఇచ్చినప్పుడు అరుదుగా చాలా తక్కువ మందికి మాత్రమే రియాక్షను అవుతుంది.
ఈ క్రింద పెర్కొన్న మందులు లేక కాంపౌండ్స్ ఇంజక్షను రూపకంగా ఇచ్చినప్పుడు రియాక్షన్సుకు కారకాలు అవ్వవచ్చు.
రియాక్షన్సు రకాలుగా విభజించవచ్చు. మొదటిది ఎనఫిలాక్టిక్ షాక్ అంటారు. రెండవది శరీరంలో స్వల్ప మార్పులను తెస్తుంది. దీనిని ఎలర్జీ అంటారు. ఎనఫిలాక్టిక్ షాక్ ఇంజక్షను చేసాక సెకెండ్లలో కాని నిముషాలలో కాని రావచ్చు. ఇది చాలా ప్రమాదకరమైనది. ఇలాంటి తీవ్ర రియాక్షను ఇచ్చే మందులు ఎంతో తప్పనిసరైతే కానివాడరాదు.
ఈ తీవ్ర రియాక్షను కలిగిన రోగి ఈ క్రింది లక్షణాలను అన్నీ కాని కొన్ని కాని కనబరుస్తాడు.
ఈ రియాక్షను వచ్చిన 5 నుండి 10 నిముషాలలో రోగి మరణించే అవకాశాలు ఉన్నాయి కాబట్టి తక్షణ వైద్యం జరగాలి.
పంట ఉత్పత్తి
ఇందులో ఈ క్రింది అంశాలు కలవు.
విత్తనాలు లభ్యత, మొక్కలు వేయుటకు పదార్థాలు, ఎరువులు, పురుగుమందులు, బయో ఎరువులు, సేంద్రీయ ఎరువు, సహజ పురుగుమందుల తయారీ నిర్వహణ మొదలైనవి ఈ విభాగం లో ఉన్నాయి.
విత్తన శుద్ధి, పంటల ఉత్పాదన కొరకు సాంకేతిక పద్ధతులు, పోషక నిర్వహణ, నీటిపారుదల నిర్వహణ మరియు నియంత్రణ, ఉత్పత్తి, కణజాల వర్ధనం, సహా పంటలు విజయవంతమైన నిర్మాణంలో చేరి టెక్నాలజీస్ ఈ విభాగం లోఉన్నాయి.
మామిడి, అరటి, బొప్పాయిపళ్ళను శాస్త్రీయంగా పండించడం, పంటకోత అనంతర అనంతరం తృణధాన్యాలు, పప్పుదినుసులు, పండ్లు,కూరగాయలు, ఏ విధంగా నిల్వ చేయాలి, చల్లని నిల్వ సౌకర్యాలు, ఆహార భద్రతా ప్రమాణాలను ఈ విభాగంలో వివరించడం జరిగింది.
సాంప్రదాయ పద్ధతిలో వ్యవసాయ పరికరాలను వాడటం వల్ల చాలా సమయం మరియు శ్రమ తో కూడుకున్నది. కొత్త వ్యవసాయ పరికరాలు మరియు కొత్త పధ్ధతలు వలన తొందరగా పనులు జరగటం మరియు పంటల ఉత్పాదకత పెరుగుతుంది.
ఆంధ్రప్రదేశ్ ఆర్థిక వ్యవస్థలో వ్యవసాయానిదే కీలక పాత్ర. రాష్ట్ర జనాభాలో సగం కంటే ఎక్కువమంది తమ జీవనోపాధి కోసం పూర్తిగా లేదా అధిక భాగం వ్యవసాయంపైనే ఆధారపడుతున్నారు. పేదరిక నిర్మూలనకు వ్యవసాయాభివృద్ధి కీలకమవుతోంది. ఈ రంగాన్ని అభివృద్ధి చేయడం ద్వారా ఆదాయాన్ని సమకూర్చుకొని పేదరికాన్ని తగ్గించవచ్చు. గత కొన్ని దశాబ్దాల్లో రాష్ట్ర వ్యవసాయ రంగం గణనీయమైన మార్పులకు లోనైంది. ముఖ్యంగా 80వ దశకంలో కీలక మార్పులు ప్రారంభమయ్యాయి.
అసలేం జరిగిందంటే..... (పుస్తకం)
శ్రీ పి.వి.ఆర్.కె ప్రసాద్, IAS, అనేక ఉన్నత హోదాలతో బాటు గారు తిరుమల తిరుపతి దేవస్థానంలో ఈ.ఓ. గాను, ప్రధాన మంత్రి సలహా దారుని గాను, ఇలా అనేక పదవులను చేపట్టి వాటిలో ఎన్నో ఒడిదుడుకులను అత్యంత నేర్పుతో ఎదుర్కొన్నారు. తాను నిర్వర్థించిన ఎన్నో పదవులలో జరిగిన సంఘటనల సమాహారమే ఈ పుస్తకం. రాజకీయ నాయకులకీ, పాలానా అధికారులకు మధ్యన వుండే మానవ సంబంధాల పరిమాణ క్రమాన్ని ఈ గ్రంథంలో చక్కగా కనబరిచారు. గతంలో ఈ కథనాలు స్వాతి సచిత్ర వార పత్రికలో దారావాహికంగా వచ్చేవి. వాటిని ఇప్పుడు గ్రంథ రూపంలో తెచ్చారు. ఈ పుస్తకాన్ని ఇంగ్లీషులో Wheels Behind The Veil పేరుతో అనువదించారు.
రచన: పి.వి.ఆర్.కె ప్రసాద్
అసలేం జరిగిందంటే శ్రవణ సంచిక
వ్యవసాయ పెట్టుబడులు
కావలసిన పదార్ధాలు
5 శాతం వేప గింజల కషాయం గల 100 లీటర్ల ద్రావణం తయారు చేయటకు
పద్ధతి
గమనిక
కొనుగోలు చేసేటపుడు చేయవలసినవి
కొనుగోలు చేసేటపుడు చేయకూడనివి
నిల్వ చేసే సమయంలో చేయవలసినవి
నిల్వ చేసే సమయంలో చేయకూడనివి
ఉపయోగించే సమయంలో చేయవలసినవి
ఉపయోగించే సమయంలో చేయకూడనివి
ద్రావకాలను తయారుచేసే సమయంలో చేయవలసినవి
ద్రావకాలను తయారుచేసే సమయంలో చేయకూడనివి
పురుగు మందుల వాడకానికి ఉపయోగించు పరికరాల ఎంపిక సమయంలో చేయవలసినవి
పురుగు మందుల వాడకానికి ఉపయోగించు పరికరాల ఎంపిక సమయంలో చేయకూడనివి
ద్రావకాల పిచికారి సమయంలో చేయవలసినవి
ద్రావకాల పిచికారి సమయంలో చేయకూడనివి
పిచికారి పూర్తయిన తర్వాత చేయవలసినవి
పిచికారి పూర్తయిన తర్వాత చేయకూడనివి
నేల మానవునికి ప్రకృతి సిద్ధంగా లభించిన గొప్ప సంపద. పంటలకు కావాల్సిన అన్ని పోషకాలు కొంత పరిమాణంలో నేలలో సహజంగా వుంటాయి. అయితే వీటిలో ఎంతో వ్యత్యా సాలు ఉండే అవకాశం ఉంది. నేలలో పోషకాలు ఎంత లభ్యమవుతున్నాయో, వేయదలచిన పైరుకు ఎంత అవసరమో నిర్దారించి ఎరువులు వాడాలి. కావున భూసారాన్ని పరీక్షించాల్సిన అవసరం ఎంతైనా ఉంది.
భూసార పరీక్షల ముఖ్య ఉద్దేశము
భూసార నమూనాల సేకరణ
పొలమంతా ఒకే రకంగా వున్నప్పుడు 5 ఎకరాల విస్తీర్ణానికి ఒక్క నమూనా చొప్పున తీయాలి. మట్టినమూనా తీయదల్చిన పొలంలో 10 నుండి 12 చోట్ల మట్టి సేకరించాలి. మట్టినమూనా తీయదల్చిన చోట నేలపై వున్న గడ్డి, చెత్త, కలుపు మొదలగు వాటిని తీసివేయాలి. పార ఉపయోగించి “ v ’’ ఆకారంలో 6 – 8 అంగళాలు (15 సెం.మీ) అంటే నాగటి చాలంతా గుంత తీయాలి. పై నుంచి దిగువ వరకు ఒకే మందంలో పలచని పొరవచ్చే విధంగా మట్టిని తీయాలి. ఇలా అన్ని చోట్ల నుండి సేకరించిన మట్టిని గోనెపట్టా, పాలీధీన్ పట్టా లేదా గట్లమీద వేసి మట్టి గడ్డలు చిదిమి బాగా కలిపి చతురస్రాకారంగా పరచి నాలుగు సమ భాగాలుగా విభజించాలి. ఎదురు, ఎదురుగా ఉన్న 2 భాగాల మట్టిని తీసుకొని మిగిలిన మట్టిని తీసివేయాలి. మరల నాలుగు బాగాలుగా చేయాలి.
ఈ విధంగా అరకిలో మట్టి నమూనా మిగిలే వరకు చెయ్యాలి. పండ్ల తోటలు వేయదలచిన పొలంలో చదునుగా ఉన్న ప్రదేశాన్ని ఎంపిక చేసుకుని అందులో 3 అడుగుల గొయ్యితీసి ప్రతీ అడుగుకు పై నుండి క్రిందికి ఒక్క మట్టినమూనా చొప్పున సేకరించి వివరాలతో పరీక్షా కేంద్రానికి పంపాలి.
నమూనాను శుభ్రమైన గుడ్డ సంచిలో గాని, ఫ్లాస్టిక్ సంచిలో గాని నింపాలి. సంచి లోపల రైతు పేరు, తండ్రి పేరు, గ్రామము, సర్వే నెంబరు, వేయదలచిన పంట మొదలగు వివరాల లో. మట్టినమూనాను దగ్గరలో వున్న భూసార పరీక్షా కేంద్రానికి పంపించాలి.
మట్టి నమూనా సేకరించటంలో మెళకువలు
ఆముదార్లంక
ఆముదార్లంక" కృష్ణా జిల్లా చల్లపల్లి మండలానికి చెందిన గ్రామం. పిన్ కోడ్ నం. 522 257., ఎస్.టి.డికోడ్ = 08648.
సముద్రమట్టానికి 10 మీ.ఎత్తు
చల్లపల్లి మండల పరిధిలో ఉన్న ఆముదార్లంక గ్రామం, గుంటూరు జిల్లా కృష్ణా నది ఒడ్డున ఉంది. ఈ గ్రామం ఒక లంక గ్రామం. ఈ గ్రామానికి పోస్టాఫీసు వగైరాలు గుంటూరు జిల్లాలో ఉన్నాయి.
రేపల్లె, మచిలీపట్నం, పెడన, తెనాలి
ఘంటసాల, మోపిదేవి, మొవ్వ, అవనిగడ్డ
వీరు మండల కేంద్రానికి రావాలంటే, 33 కి.మీ. రహదారి మార్గం గుండా ప్రయాణించవలసి ఉంటుంది. లేదంటే పడవల మీద కృష్ణా నది దాటి రావాలి.
మోపిదేవి, చల్లపల్లి నుండి రోడ్దురవాణా సౌకర్యం ఉంది. రైల్వేస్టేషన్: విజయవాడ 62 కి.మీ
మండల పరిషత్తు ప్రాథమిక పాఠశాల:- ఈ గ్రామానికి వానా కాలంలో అప్పుడప్పుడూ వరదలు వస్తుంటవి. అప్పుడు గ్రామంలోని ఈ పాఠశాలలో, వరద బాధితులకోసం పునరావాస కేంద్రం ఏర్పాటు చేస్తారు.
ఈ గ్రామానికి పోస్టాఫీసు వగైరాలు గుంటూరు జిల్లాలో ఉన్నాయి.
2013 జూలైలో ఈ గ్రామ పంచాయతీకి జరిగిన ఎన్నికలలో, శ్రీ ఆలూరి జగన్నాధం సర్పంచిగా ఎన్నికైనారు. [1][1] ఈనాడు కృష్ణా; 2013, అక్టోబరు-28; 8వపేజీ.
[2] ఈనాడు కృష్ణా; 2013, నవంబరు-6; 1వపేజీ.
[3] ఈనాడు గుంటూరు సిటీ; 2013, నవంబరు-7; 3వపేజీ.
[4] ఈనాడు కృష్ణా; 2013, నవంబరు-22; 16వపేజీ.
[5] ఈనాడు గుంటూరు సిటీ; 2014, జూన్-13; 16వపేజీ.
[6] ఈనాడు కృష్ణా; 2014, జూలై-31; 9వపేజీ.
వేపగింజల కషాయం
వేపగింజల కషాయం ఒక వ్యవసాయదారులు సస్యరక్షణలో ఉపయోగించే ద్రవ పదార్థం. దీనిని క్రిమినాశకాలైన రసాయన మందులకు ప్రత్నామ్నాయంగా రైతులు వాడుతున్నారు.
జెంటామైసిన్
జెంటామైసిన్ (Gentamicin) ఒక అమైనోగ్లైకోసైడ్ (aminoglycoside) వర్గానికి చెందిన ఏంటీబయోటిక్ (antibiotic) మందు. దీనిని చాలా రకాల బాక్టీరియాల వలన కలిగే వ్యాధులలో వాడుతున్నారు. దీని వలన చెముడు కలిగే ప్రమాదం ఉన్నది. అదే కాకుండా మూత్రపిండాలను పాడుచేసే గుణం వలన వీరిలో జాగ్రత్త వహించాలి.
దీనిని మైక్రోమోనోస్పోరా (Micromonospora) అనే బాక్టీరియా నుండి తయారుచేస్తారు. రైబోసోములలో జరిగే ప్రోటీన్ ఉత్పత్తిని నిరోధించడం ద్వారా జెంటామైసిన్ పనిచేస్తుంది.
వింజమూరు (వింజమూరు మండలం)
వింజమూరు, ఆంధ్ర ప్రదేశ్ రాష్ట్రములోని శ్రీ పొట్టి శ్రీరాములు నెల్లూరు జిల్లాకు చెందిన ఒక గ్రామం మరియు అదేపేరు గల మండలమునకు కేంద్రం. పిన్ కోడ్ నం. 524 228 ., ఎస్.టి.డి.కోడ్ = 08629.
వింజేటమ్మ అనగా వింజమూరు గ్రామానికి గ్రామ దేవత. ఈ గ్రామం ఆంధ్రప్రదేశ్ శ్రీ పొట్టి శ్రీరాములు నెల్లూరు జిల్లా లోని ఒక మండల కేంద్రం.
మండల పరిషత్ కార్యాలయం, మండల రెవిన్యూ కార్యాలయం, ఇరిగేషన్ కార్యాలయం, రూరల్ వాటర్ సప్లై (RWS కార్యాలయం), ట్రెజరీ, గ్రంథాలయం, పంచాయతీ కార్యాలయం, వ్యవసాయ కార్యాలయం, భారత సంచార నిగమ్ లిమిటెడ్ కార్యాలయం, అతిథి గృహం మొదలగునవి ప్రభుత్వ రంగ సంస్థలు.
రక్షణ వ్యవస్థ:
పోలీస్ స్టేషను, ప్రొహిబిషన్ స్టేషను, ఫైర్ స్టేషను ఉన్నాయి.
విద్యుత్ వ్యవస్థ:
రెండు విద్యుత్ సబ్ స్టేషన్లు ఉన్నాయి.
చెన్నకేశవస్వామి దేవస్థానం, పోలేరమ్మ దేవాలయం, యల్లమ్మ దేవాలయం, రామాలయం - యర్రబల్లిపాలెం, ఆంజనేయస్వామి దేవాలయం, రామాలయం, యల్లమ్మ దేవాలయం, మసీదు - నడిమూరు, శివాలయం, రామాలయం, కృష్ణాలయం, సాయిబాబా మందిరం, మసీదు - పాతూరు, సాయిబాబా మందిరం, అయ్యప్పస్వామి దేవాలయం - చెర్లోతోట, గంగమ్మ దేవాలయం - గంగమిట్ట, అంకమ్మ దేవాలయం, ఆంజనేయస్వామి దేవాలయం - అంకమ్మ తోపు, ఆంజనేయస్వామి దేవాలయం - బంగ్లా సెంటర్, వెంకటేశ్వరస్వామి దేవాలయం - తిరుమల నగర్, రామాలయం, చౌడమ్మ దేవాలయం, చర్చి - బి.సి.కాలనీ,
ప్రభుత్వ వైద్యశాల, ప్రజావైద్యశాల, షఫీ వైద్యశాల, క్రాంతి వైద్యశాల మరియు ప్రభుత్వ పశు వైద్యశాల
యర్రబల్లిపాలెం, కొత్తూరు, నడిమూరు, పాతూరు, కోమటి బజార్, చెర్లోతోట, రాజీవ్ నగర్, బి.సి.కాలనీ, గంగమిట్ట, సిద్ధార్థ నగర్, యల్లం బజార్, బంగ్లా సెంటర్, పాత బస్టాండ్, కొత్త బస్టాండ్, ఆర్.టి.సి.సెంటర్,
Indane (శుభోదయ గ్యాస్ ఏజన్సీస్)
వేరుశనగ, వరి, శనగ, మినుము, కందులు, అలసంద, ఆవాలు మొదలగునవి.
మామిడి, జీడి మామిడి, అరటి, పామాయిల్, తమలపాకు, కొబ్బరి, సీతాఫలం మరియు మల్లి, బంతి, చేమంతి, కోడిజుట్టుపూల వంటి కొన్ని రకాల పూలమొక్కలు
టమాటో, వంగ, బీరకాయ, సొరకాయ మునగ, చిక్కుడు, మొటిక మరియు తోటకూర, చుక్కాకు వంటి కొన్ని రకాల ఆకుకూరలు
త్రాగునీటికి మరియు సాగునీటికి ప్రధాన వనరు బోరుబావులే. యర్రబల్లిపాలెం చెరువు, పాతూరు చెరువు ముఖ్యమైన చెరువులు.
ఎర్రబాలెo
"ఎర్రబాలెం" గుంటూరు జిల్లా, మంగళగిరి మండలానికి చెందిన గ్రామం. పిన్ కోడ్ నం. 522 503., ఎస్.టి.డి.కోడ్ = 08645. 
సీఆర్‌డీఏ పరిధిలోకి వస్తున్న మండలాలు, గ్రామాలను ప్రభుత్వం విడిగా గుర్తిస్తూ ఉత్తర్వులు జారీచేసింది. ప్రస్తుతం గుర్తించిన వాటిలోని చాలా గ్రామాలు వీజీటీఎం పరిధిలో ఉన్నాయి. గతంలో వీజీటీఎం పరిధిలో ఉన్న వాటితోపాటుగా ఇప్పుడు మరిన్ని కొన్ని గ్రామాలు చేరాయి. సీఆర్‌డీఏ పరిధిలోకి వచ్చే గుంటూరు, కృష్ణా జిల్లాల్లోని మండలాలు, గ్రామాలను గుర్తిస్తూ పురపాలక శాఖ ముఖ్య కార్యదర్శి ఉత్తర్వులు జారీ చేశారు.
మంగళగిరి మండలం లోని కురగల్లు దాని పరిధిలోని హామ్లెట్స్, కృష్ణాయపాలెం. నవులూరు(గ్రామీణ) దాని పరిధిలోని హామ్లెట్స్, నిడమర్రు, యర్రబాలెం మరియు బేతపూడి గ్రామాలు ఉన్నాయి.
తాడేపల్లి, మంగళగిరి, తుళ్లూరు, దుగ్గిరాల, తెనాలి, తాడికొండ, గుంటూరు మండలం, చేబ్రోలు, మేడికొండూరు, పెదకాకాని, వట్టిచెరుకూరు, అమరావతి, కొల్లిపర, వేమూరు, కొల్లూరు, అమృతలూరు, చుండూరు మండలాలతో పాటు ఆయా మండలాల పట్టణ ప్రాంతం కూడా సీఆర్‌డీఏ పరిధిలోకి వస్తుంది.
డాన్ బాస్కో ఉన్నత పాఠశాల:- ఈ పాఠశాల విద్యార్థి, డి.రాజు, 2014, సెప్టెంబరు-23న పశ్చిమగోదావరి జిల్లాలోని గోపన్నపాలెంలో జరిగిన రాష్ట్రస్థాయి వాలీబాల్ పోటీలలో గుంటూరు జిల్లా జట్టు తరఫున పాల్గొనగా, జిల్లా జట్టు ద్వితీయస్థానంలో నిలిచింది. ఈ పోటీలలో ప్రతిభ కనబరచిన డి.రాజు, త్వరలో జరిగే జాతీయస్థాయి వాలీబాల్ జట్టుకి ఎంపికైనాడు. [2]
రక్షిత మంచినీటి పథకం:- ఈ పథకం గ్రామములోని శ్రీనగర్ కాలనీలో ఉంది. 
2013 జూలైలో ఈ గ్రామ పంచాయతీకి జరిగిన ఎన్నికలలో, శ్రీ బొడ్డు వెంకటప్పయ్య, సర్పంచిగా ఎన్నికైనారు. ఆకుల వెంకట బిక్ష్యం ఈ ఊరి మొదటి సర్పంచ్.[1]
శ్రీ విశ్వేశ్వరస్వామి ఆలయం:- ఈ ఆలయ ఆవరణలో, గ్రామస్థుల సహకారంతో నిర్మించిన కల్యాణమండపాన్ని, 2014,డిసెంబరు-11వ తేదీ గురువారం నాడు ప్రారంభించారు. [3]
వరి, అపరాలు, కాయగూరలు
వ్యవసాయం, వ్యవసాయాధారిత వృత్తులు
యర్రబాలెంలోని శ్రీనగర్‌కాలనీకి చెందిన వీరు, చలనచిత్రరంగంలో నటులకూ మరియు నాటకరంగంలో అనేకమంది ప్రముఖ కళాకారులకు మేకప్ వేసినారు. ఆ వృత్తి మానివేసిన తరువాత, సమాచార హక్కు చట్టం కార్యకర్తగా ప్రభుత్వ విభాగాలలోని లొసుగులను ప్రశ్నించారు. వీరు 2017,మే-31న తన స్వగృహంలో కన్నుమూసినారు. [5]
ఈ గ్రామానికి చెందిన శ్రీ రావుల అమృతాచారి, 2015,అక్టోబరు-9,10,11 తేదీలలో, ఆంధ్రకళా సమితి ఆధ్వర్యంలో, కర్నాటక రాష్ట్రంలోని బళ్ళారి, హొసపేట, బెంగళూరులలో జానపద సంగీత విభావరి నిర్వహించారు. ఈ సందర్భంగా వారిని కర్నాటక తెలుగు సంఘం వారు ఘనంగా సన్మానించారు. [4] 
[1] ఈనాడు విజయవాడ/మంగళగిరి; 2013,ఆగస్టు-9; 3వపేజీ. 
[2] ఈనాడు విజయవాడ/మంగళగిరి; 2014,సెప్టెంబరు-26; 2వపేజీ.
[3] ఈనాడు విజయవాడ/మంగళగిరి; 2014,డిసెంబరు-12; 2వపేజీ.
[4] ఈనాడు గుంటూరు సిటీ; 2015,అక్టోబరు-14; 4వపేజీ.
[5] ఈనాడు గుంటూరు సిటీ/మంగళగిరి; 2017,జూన్-1; 6వపేజీ.
అనువాద రమణీయం (పుస్తకం)
ఈ పుస్తకములో రెండున్నాయి.
1. జూల్స్ వెర్న్ 80 రోజుల్లో భూ ప్రదక్షణం.
2. పి.టి 109 ద్వితీయ ప్రపంచ సంగ్రామంలో కెనెడీ...
ఇందులో మొదటిది ఒక మంచి నవల. చదువరులని అత్యంత ఉత్కంటతో చదివించ గలది.
కాపిటల్ -3 (పుస్తకం)
ఇందులో...
1. పెట్టుబడిదారీ వుత్పత్తి విధానమూ దాని రూపాలూ...
2. మాన్యుపాక్చర్ ఉత్పత్తి ... ప్రశ్నలు...
3.నిరుద్యోగ సమస్య గురించి పెట్టు బడి దారీ ఆర్థిక వేత్త లేమంటారు?
4. శ్రమ, పెట్టుబడికి లోబడడం,
5. ఉత్పాదక శ్రమా, అనుత్పాదక శ్రమా...
6. పెట్టుబడి విస్తరణ ...
మొదలగు విషయాలమీద సవివరంగా చర్చించ బడింది.
నీలిమేఘాలలో గాలికెరటాలలో (పాట)
నీలిమేఘాలలో గాలికెరటాలలో అనే పాట 1960లో విడుదలైన బావామరదళ్ళు చిత్రంలోనిది. దీనికి సంగీతం పెండ్యాల నాగేశ్వరరావు. గాత్రం: ఘంటసాల వెంకటేశ్వరరావు.నీలిమేఘాలలో గాలికెరటాలలో
నీవు పాడే పాట వినిపించు నీ వేళ
ఏ పూర్వ పుణ్యమో నీ పొందుగా మారి
ఏ పూర్వ పుణ్యమో నీ పొందుగా మారి
అపురూపమై నిలచే నా అంతరంగాన
నీ చెలిమిలోనున్న నెత్తావి మాధురులు
నీ చెలిమిలోనున్న నెత్తావి మాధురులు
నా హృదయ భారమునే మరపింపజేయు
అందుకోజాలని ఆనందమే నీవు
అందుకోజాలని ఆనందమే నీవు
ఎందుకో చేరువై దూరమౌతావు
జీవితం సప్తసాగర గీతం (పాట)
జీవితం సప్తసాగర గీతం అనే పాట 1988 లో విడుదలైన చిన్ని కృష్ణుడు చిత్రం లోనిది. ఇందులో రమేష్ బాబు, కుష్బూ నటించారు. దీనికి సంగీతం ఆర్.డి.బర్మన్. గాత్రం: ఎస్.పీ.బాలసుబ్రమణ్యం, ఆశా భోస్లే, రచన: వేటూరి సుందర రామమూర్తిజీవితం సప్తసాగర గీతం
వెలుగు నీడల వేదం
సాగనీ పయనం
కల ఇల కౌగిలించేచోట
కల ఇల కౌగిలించేచోట
ఏది భువనం ఏది గగనం తారాతోరణం
ఈ చికాగో సియర్స్ టవరే స్వర్గసోపానము
ఏది సత్యం ఏది స్వప్నం డిస్నీ జగతిలో
ఏది నిజమో ఏది మాయో తెలియని లోకము
హే
బ్రహ్మ మానస గీతం
మనిషి గీసిన చిత్రం
చేతనాత్మక శిల్పం
మతి కృతి పల్లవించేచోట
మతి కృతి పల్లవించేచోట
ఆ లిబర్టీ శిల్పశిలలలో స్వేచ్ఛాజ్యోతులు
ఐక్యరాజ్య సమితిలోన కలిసే జాతులు
ఆకాసాన సాగిపోయే అంతరిక్షాలు
ఈ మియామి బీచ్ కన్న ప్రేమ సామ్రాజ్యము
హే
సృష్టికే ఇది అందం
దృష్టికందని రూపం
కవులు రాయని కావ్యం
కృషి-ఖుషి సంగమించేచోట
కృషి-ఖుషి సంగమించేచోట
తెలుగు శాఖ, ఆంధ్ర విశ్వవిద్యాలయం
'తెలుగు శాఖ'ఆంధ్ర విశ్వవిద్యాలయం లోకి ఒక విభాగం.1926లో కట్టమంచి రామలింగారెడ్డి గారి ఆధ్వర్యంలో విశ్వవిద్యాలయం ఆవిర్భవించింది.బొబ్బిలి సంస్థానాధిపతి శ్రీ రావు వేంకటశ్వేతా చలపతి రంగారావు గారు సంస్కృతాంధ్ర భాషల అధ్యయనానికి లక్షరూపాయల భూరి విరాళం ఇవ్వాలని నిశ్చయించారు.ఆ విధంగా 1931 సంవత్సరంలో తెలుగు శాఖ ప్రారంభమయింది.
మొదట 1931లో పింగళి లక్ష్మీకాంతం గారు లెక్చరరు గాను, మల్లాది సూర్యనారాయణ శాస్త్రి గారు భాషా పండితులు గాను నియమితులై తెలుగు శాఖ ప్రాభవానికి పెద్దపీట వేశారు. మొదట బి.ఏ. (ఆనర్స్) ప్రారంభమయింది.
ఆ తరువాత లక్ష్మీకాంతం గారు తెలుగు శాఖ అధ్యక్షులయ్యారు.1933లో గంటి జోగి సోమయాజి గారు లెక్చరరు గాను, వజ్ఝల చిన సీతారామ శాస్త్రి గారు భాషా పండితులుగా నియమితులయ్యారు.
తెలుగు శాఖ
తెలుగు శాఖ వివిధ విశ్వవిద్యాలయాలలోని ఒక విభాగం.
పురాణ విజ్ఞానం (పుస్తకం)
పాఠకులకు పురాణ సంబంధమైన విషయాలపై కలిగే సందేహాలకు మల్లాది చన్ద్రశేఖర శాస్త్రి గారు సోధాహరణగా సమాదానాలిచ్చారు.
ఉదా:...
రక్త నిధి
రక్తనిధి అనగా రక్తం లేదా రక్త భాగాల యొక్క నిధి, రక్త దానం లేదా సేకరణల యొక్క ఫలితంగా సమకూర్చబడి, తరువాత రక్తమార్పిడిలో ఉపయోగించేందు కొరకు నిల్వ చేయబడి సంరక్షించబడింది.
"రక్త నిధి" పదం సాధారణంగా ఆసుపత్రిలో ఒక విభాగాన్ని సూచిస్తుంది, ఇక్కడే రక్త ఉత్పత్తి యొక్క నిల్వ సంభవం మరియు ఇక్కడ సరైన పరీక్ష చేస్తారు (రక్తమార్పిడికి సంబంధించిన ప్రతికూల సంఘటనల ప్రమాదాన్ని తగ్గించేందుకు). అయితే, ఇది కొన్నిసార్లు ఒక సేకరణ కేంద్రాన్ని సూచిస్తుంది, మరియు నిజానికి కొన్ని ఆస్పత్రులు రక్త సేకరణ నిర్వహించేందుకే.
యు.ఎస్.లో ప్రతి రక్త ఉత్పత్తి యొక్క సేకరణ మరియు ప్రక్రియ కోసం నిర్దిష్ట ప్రమాణాలు సిద్ధం చేయబడ్డాయి. "పూర్తి రక్తం" (Whole blood - WB) అనగా ఒక వివరించబడిన ఉత్పత్తి కొరకు సరైన పేరు, ఒక ఆమోదించబడిన సంరక్షక జోడికతో ప్రత్యేకంగా వేరుచేయబడని సిరల రక్తం. రక్తమార్పిడి కోసం అత్యధిక రక్తం "పూర్తి రక్తం" వలె సేకరించబడుతుంది. సారూప్య దానాలు కొన్నిసార్లు మరిన్ని మార్పులు లేకుండానే మార్పిడి చేయబడతాయి, అయితే పూర్తి రక్తం సాధారణంగా దాని భాగాలలోకి వేరు (కేంద్ర పరాన్ముఖీకరణము ద్వారా) చేయబడుతుంది, పరిష్కారంలో సాధారణంగా ఉపయోగించే ఉత్పత్తి ఎర్ర రక్త కణాలు (RBC) తో ఉండేది. "పూర్తి రక్తం" (Whole blood - WB) మరియు ఎర్ర రక్త కణాల (RBC) యొక్క యూనిట్లు రెండూ 33.8 నుంచి 42.8 °F (1.0 నుంచి 6.0 °C) వద్ద ఫ్రిజ్లో వుంచాలి, గరిష్ఠంగా అనుమతించిన నిల్వ కాలాలు (షెల్ఫ్ జీవితం) వరుసగా 35 మరియు 42 రోజులు. గ్లిసరాల్ తో బఫర్ చేసికూడా RBC యూనిట్లు ఘనీభవించేలా చేయవచ్చు, కానీ ఇది ఒక ఖరీదైన మరియు సమయమెచ్చించవలసిన ప్రక్రియ, మరియు అరుదుగా చేస్తారు. ఘనీభవించిన ఎర్ర కణాల గడువు పది సంవత్సరాల పైనే మరియు −85 °F (−65 °C) వద్ద నిల్వ చేయాలి.
జామతోటల్లో ఈగ పురుగు నిర్మూలన
ఐపీఎమ్ ప్రయోగ విధానంతో...రైతులను భాగస్వామ్యులను చేయడంద్వారా జామతోటల్లో ఫెరోమోన్ ఎరలను ఉపయోగించడాన్ని వాడుకలోకి తీసుకొచ్చారు.
ఇథనాల్, మిథైల్ యూజెనాల్ మరియు మలాథియాన్ లను 6:4:1 నిష్పత్తిలో కలపడంద్వారా ఫెరోమోన్ ద్రావకాన్ని తయారుచేస్తారు. 2”x2” పరిమాణంలో, నీటిని పీల్చుకునే ప్లైవుడ్ చెక్కముక్కలను తీసుకుని పై ద్రావకంలో ముంచి ఒక చిన్న ప్లాస్టిక్ డబ్బాలో(1వ బొమ్మ) అమర్చారు. ఆ డబ్బాకు పైభాగాన ఎదురెదురుగా 1.5సెం.మీ. వ్యాసంతో నాలుగు రంధ్రాలు చేసి తోటలో ఎకరానికి ఒకటి చొప్పున పెట్టారు.
మొదటి పంట సమయంలో 50-60శాతం ఉండే పండు ఈగ ఇప్పుడు పదిశాతానికి తగ్గింది. ఈ పురుగుకోసం రైతులు గతంలో వినియోగించే పురుగుమందుల పరిమాణం కూడా 80-90శాతం తగ్గింది.
సెంట్రల్ ఇన్స్టిట్యూట్ ఆఫ్ పోస్ట్ హార్వెస్ట్ ఇంజనీరింగ్ అండ్ టెక్నాలజీ వారి కృషి వలన అబోహర్ ప్రాంతంలోని సుమారు 1500 హెక్టార్లలో ఈ శాస్త్రీయ పద్ధతిని ఉపయోగిస్తున్నారు. జామ తోటల్లో పండుఈగ నియంత్రణకు ఈ విధానం ఒక మంచి పరిష్కారంగా రుజువయింది.
రేగు తాండ్ర
రేగు (జిజిఫస్ మారిషియాన) వర్షాభావ, పాక్షిక వర్షాభావ పరిస్థితులలో సాగు చేసే తక్కువగా ఉపయోగించబడే ముఖ్యమైన పండ్ల పంట. రేగు మంచి పోషకాలు ఉన్న పండు, దీనిలో విటమిన్ లైన బి ( తైమిన్, రైబోఫ్లావిన్, నియాసిన్), సీ, బేటా కేరోటీన్ పుష్కలంగా ఉంటాయి. ఖనిజ లవణాలైన భాస్వరం, ఇనుము,కాల్షియమ్ లు కూడా ఈ పండులో పుష్కలంగా ఉంటాయి. రేగు పండు నుంచి వచ్చే పదార్ధాలు ఎక్కువ మన్నిక, ధర కలిగి ఉంటాయి. అలాంటి వాటిలో ఒక పదార్థం రేగు తాండ్ర.
ఆరోగ్యమైన రేగు పండ్లను నీటితో పండ్ల చర్మం పైన ఉన్న మురికిని కడగాలి. రేగు కాయలకు ఉన్న కాండాన్ని చేతితో తీసివేయాలి. పదునైన కత్తితో తోలును ఒలిచివేయాలి. ఈ పద్ధతులు అన్ని జరిగేటప్పుడు పరిశుభ్రంగా ఉండేట్లు చూసుకోవాలి. పండులో తినదగిన భాగాన్ని ముక్కలుగా కోసి, గింజలను తీసివేయాలి. రేగు పండ్ల ముక్కలను 0.2 % కే. ఎమ్. ఎస్ తో ప్రకాశవంతంగా, మంచి రంగు వచ్చేటట్లు తెలుపు చేయాలి. అవసరమైనంత పంచదార తీసికొని నీటిలో బాగా కలిపి పంచదార ద్రావణం (30,40,50,60 ౦ బీ) తయారు చేయాలి. పంచదార నీటిలో కరుగుటకు ద్రావణాన్ని 100 డిగ్రీల ఉష్ణోగ్రత వద్ద వేడిఛేయాలి. ద్రావణం పరిశుభ్రత కొరకు వేడి చేసేటప్పుడు సిట్రిక్ ఆసిడ్ (0.2%) కలపాలి. తయారైన ద్రావణాన్ని మస్లిన్ గుడ్డతో వడపోసి గది ఉష్ణోగ్రత వద్ద చల్లబర్చాలి. ఒక వంతు రేగు పండ్ల ముక్కలు, రెండు వంతుల పంచదార ద్రావణం ఒక పాత్రలో కలిపి 48 గంటలు అనుకూల పరిస్థితులలో ఉంచాలి. 48 గంటల తరువాత ద్రావణాన్ని తీసివేసి రేగు ముక్కలను ఒకటొకటిగా ట్రేలో క్రమ పద్ధతిలో పెట్టాలి. తరువాత ట్రే డ్రైయర్ లో 60 డిగ్రీల ఉష్ణోగ్రత వద్ద 5 నుంచి 6 గంటలు ఆరబెట్టాలి. ఆరిన పండు ముక్కలను ప్యాకింగ్ కు ముందు చల్లబరచాలి.
రేగు తాండ్రలో పోషకాల మిశ్రమము తేమ, టీ. ఎస్. ఎస్, అస్కార్బిక్ ఆసిడ్, ఆమ్లత్వం, టోటల్ సుగర్, రెడ్యూసింగ్ సుగర్ లు 10.08%, 48 ౦ బీ, 95.97 ఎమ్. జీ. /100 గ్రాములు, ౦.225%, 21.65%, 9.67%. వరుసగా ఉంటాయి.
తయారుచేసిన రేగు తాండ్ర పుష్టికరమైన తీపి పదార్థము. తాండాలలో రేగు తాండ్ర మంచి కృత్రిమమైన వాసన, సారం కలిగినది. ఇది పిల్లలకు, పెద్దలకు అరోగ్యకారమైన, మంచి పోష్‌కాలు ఇచ్చే ఒక తినుబండారం వంటిది.
పశువులలో వంధ్యత్వం
పశువులలో గొడ్డు మోతుతనం అనేది సాధారణమైన పరిణమం. దీనివలన విపరీతమైన ఆర్థిక నష్టం వాటిల్లుతుంది. అలాగే భారతదేశంలోని పాడి పరిశ్రమ కుంటుపడుతోంది. గొడ్డుపోయిన పశువులను పోషించడం ఆర్థికంగా భారమౌతుంది. చాలా దేశాలలో అలాంటి పశువులను కబేళాలకు తరలిస్తారు.
పశువులలో గొడ్డు మోతుతనం వలన, ఇతర పునరోత్పత్తి సమస్యల వల్ల పాలఉత్పత్తి 10-30 శాతం వరకూ తగ్గిపోతోంది. పశువులలో సంతానోత్పత్తి పెరగడానికి ఆడ పశువులకు, మగ పశువులకు మేతను బాగా ఇచ్చి, రోగాలేవీ లేకుండా చూసుకోవాలి.
పశువవులలో గొడ్డు మోతుతనానికి గల కారణాలు అనేకం మరియు సంక్లిష్టమైనవి. సంతానోత్పత్తి జరుగకపోవడానికి పోషకాహార లోపం, అంటువ్యాధులు, పుట్టుకతో వచ్చిన జన్యుపరమైన లోపాలు, యాజమాన్య దోషాలు మరియు ఆడ పశువులలో అండోత్సర్గం లేక హార్మోను సమతుల్యత లేకపోవడం కారణాలు కావచ్చు.
ఆవులు, గేదెలు కూడా 18 నుండి 21 రోజులకొకసారి 18 నుండి 24 గంటల పాటు ఎదకు వస్తాయి. కాని, గేదెలలో మూగ ఎద ఉంటుంది కాబట్టి, ఆ సమయాన్ని తెలుసుకోవటం రైతులకు పెద్ద సమస్యగా మారుతుంది. తెల్లవారుఝాము నుండి రాత్రి పొద్దుపోయేంత వరకూ 4 నుండి 5 సార్లు పశువులను జాగ్రత్తగా గమనిస్తూ ఉండాలి. పశువులు ఎదకు రావడాన్ని పసికట్టలేక పోయినట్లయితే వంధ్యత్వం పెరుగే అవకాశంవుంది. కంటికి కనిపించే లక్షణాలను బట్టి ఎదలో ఉన్న పశువులను గుర్తించడానికి మంచి నైపుణ్యం కావాలి. రికార్డులను సరిగా పెట్టుకుని పశువులను పరీక్షించడంలో ఎక్కువ సమయం గడిపిన రైతులు మరిన్ని ఎక్కువ ఫలితాలు సాధించగలిగారు.
పశువుల జాతులు
సాహివాల్గిర్
తార్ పార్ కర్
ఎర్ర సింధి
కరణ్ ఫ్రీ
రాజస్థాన్కి చెందిన థర్పర్కర్ జాతి ఆవులను హోల్స్టీన్ ఫ్రీష్ ఆబోతులతో కృత్రిమ గర్భధారణ చేయించి కరణ్ ఫ్రీ జాతిని అభివృద్ధి చేశారు. థర్పర్కర్ జాతి ఆవుల పాల దిగుబడి సామాన్యంగానే ఉన్నప్పటికీ, ఇవి అధిక ఉష్ణోగ్రతను, తేమతో కూడిన వాతావరణాన్ని తట్టుకోగల శక్తిని కలిగి ఉండడం వలన ప్రత్యేకతను సంతరించుకున్నాయి.
ఈ జాతి లక్షణాలు
అమ్రిత మహల్
హల్లికార్
కంగాయమ్
ఒంగోలుహరియానా
కాంక్రెజ్డియోని
జైర్సీ
హౌలిస్టిన్ ఫ్రిజియన్
ముర్రా
సుర్తీ
జఫరాబాద్
నాగపూర్
పాడి ఆవుల ఎంపిక
దూడలను, ఆవులను ప్రదర్శనలలో ఎంపిక చేసుకోవడం అనేది ఒక కళ. ఆవులను కొనేటప్పుడు, వాటి పాల ఉత్పత్తి మరియు ఈత సమర్ధతను చూసి కొనాలి. బాగా సమర్ధవంతంగా నడిపిన ఫారం నుంచి, పశువుల నాణ్యతను, చరిత్రను తెలుసుకొని కొనాలి. కొనాలనుకునే ఆవు పాలదిగుబడిని మూడుపూటలా తూచి ప్రతిసారి సగటున ఎన్ని పాలిస్తున్నాయో లెక్కకట్టుకోవాలి. పాలు పితకడానికి ఎవరినైనా దగ్గరకి రానివ్వగలిగే ఆవుని మాత్రమే ఎన్నుకోవాలి. అక్టోబరు – నవంబరు మాసాలలో మాత్రమే కొనుగోలు చేయాలి. ఈనిన తొంబై రోజుల వరకు అధిక శాతం పాలను ఇవ్వాలి.
మంచి ఈత సామర్ధ్యం ఉన్న ఆవుల ఎంపిక
ఆవులు ఆరోగ్యంగా, చురుకుగా, ఆకర్షణీయంగా, ఆడ లక్షణాలతో నిండుగా ఉండాలి. మంచి శరీర సౌష్టవం కలిగి, శరీరము త్రికోణాకారముగా ఉండాలి.
కాంతి వంతమైన కన్నులు కలిగి, మెడ సన్నముగా ఉండాలి. పొదుగు చక్కని సమతులము కలిగి, పెద్దదిగా, నిడివిగా ఉండి శరీరమునకు చక్కగా అంటిబెట్టుకొని ఉండాలి. పొదుగు క్రింద ఉండే పాలనరము పెద్దదిగా, ఉబ్బి వంకరటింకరగా ఉండాలి. చనుకట్లు ఒకే పరిమాణము కలిగి చతురస్రముగాను, సమదూరముగాను ఉండాలి.
భారతదేశ పరిస్ధితులలో ఒక్కొక్క డైరీ ఫారానికి కనీసం 20 పశువులు (10 ఆవులు, 10 గేదెలు) ఉండాలి. ఈ లెక్కన కొన్ని రోజులకు 50:50 లేదా 40 – 60 నిష్పత్తిలో కనీసం 100 పాడి పశువుల వరకు నడవచ్చు.మన దేశంలో చాలా మటుకు తక్కువ క్రొవ్వు కలిగిన పాలను మాత్రమే ఇష్టపడతారు ఒక డైరీలే కలబోసిన జాతులు, ఉంటే మంచిది 
( సంకరపరచినవి, ఆవులు, గేదెలు ఒకే షెడ్లో వేరు వేరు వరుసలో ఉంచబడినవి) పాలు విక్రమించుకునే ముందు, మార్కెట్టును బాగా తెలుసుకోవాలి. అవసరాన్నిబట్టి ఆవు పాలు, గేదెపాలు కలపొచ్చు కానీ, హొటల్స్, వినియోగదారులు ( 30 శాతం మంది) ఎక్కువగా గేదె పాలను ఇష్టపడతారు. వైద్యశాలలు ఎక్కువగా ఆవు పాలను ఇష్టపడతారు.
ఆవుల ఎంపిక
మంచి నాణ్యత కలిగిన ఆవులు మార్కెట్ లో లభిస్తాయి. రోజుకి 10 లీటర్లు పాలు ఇచ్చే ఆవు 12,000 నుండి 15,000 వరకు ఉంటుంది. ప్రత్యేక శ్రద్ధతో చూచిన ప్రతి ఆవు 13 నుండి14 నెలల వ్యత్యాసంలో ఒక్కొక్క దూడను ఈనుతుంది. ఆవు పాలలోని క్రొవ్వు శాతం 3 నుండి 5.5 వరకు ఉంటుంది. ఇది గేదె పాల కంటే తక్కువ.
గేదెల ఎంపిక
డైరీ ఫారంలకు బాగా అనువైన ముర్రా, మెహసనా జాతి గేదెలు మన దేశంలో బాగా అనువైనవి. క్రొవ్వు శాతం ఆవు పాల కంటే ఎక్కవగా ఉన్నందువల్ల గేదె పాలను ఎక్కువగా వెన్న, నెయ్యి తయారీకి ఉపయోగిస్తారు.ఇండ్లలో టీ తయారీకి ఎక్కువగా కూడా ఉపయోగిస్తారు. గేదెల పోషణకి పీచు ఎక్కువ కలిగిన వ్యవసాయ వ్యర్ధ పదార్ధాలను ఉపయోగించవచ్చు. అందువల్ల తక్కువ ఖర్చుతో గేదెలను మేపవచ్చు. గేదెలు ఎక్కువ వేడిని తట్టుకోలేవు. అందువల్ల వాటిని చల్ల బరచడానికి, ఫ్యాన్, షవర్లు అవసరం. గేదెలు ఈతకు ఆలస్యంగా వస్తాయి. ఈతకు ఈతకు 16 నుండి 18 నెలలు సమయం పడుతుంది.
నోరు మరియు కాలి వ్యాధి
నోరు మరియు కాలి వ్యాధి (ఫుట్ అండ్ మౌత్ డిసీజ్) పశువులు, గొర్రెలు, మేకలు, పందులు మొదలైన చీలుగిట్టలుండే జంతువుల్లో సంభవించే ఒకానొక తీవ్రమైన వైరల్ అంటువ్యాధి. ఈవ్యాధి భారతదేశములో ప్రబలంగా ఉంది, తద్వారా, పశుగణాల సంబంధిత ఎగుమతుల మీద నిషేధం ఉంది. ఈ వ్యాధిబాధితులైన పశువుల వల్ల వాటి ఉత్పాదకత తగ్గటంతో దేశానికి తీవ్రమైన ఆర్థిక నష్టం కలుగుతుంది.
వ్యాధిబారిన పడ్డ పశువుల్లో గర్భధారణ విఫలమవుతుంది, వేడిని తట్టుకోలేకపోవటం, పాలదిగుబడి తగ్గిపోతుంది
పశువుల మేతగా అజొల్ల
శీఘ్రంగా ఎదుగుతుంది మరియు గుంత ప్రతి 10 - 15 రోజులకొకసారి నిండుతుంది. అక్కడి నుండి ప్రతిరోజూ 500 - 600 గ్రాముల అజొల్లను కోయవచ్చు.
మంచినీటికి కొరత ఉన్నప్రాంతాలలోబట్టలు ఉతికేటప్పుడు వాడిన నీటిని (రెండవసారి ఝాడించినవి) కూడా వాడుకోవచ్చు.అజొల్ల సాగులో గుర్తుంచుకోవాల్సిన సంగతులు
కోళ్ళ జాతులు
కారీ నిర్ బీక్ ( అసీల్ క్రాస్)
కారీ శ్వామా (కడకనాథ్ క్రాస్)
హితకారీ (నేకడ్ నెక్ క్రాస్)
ఉపకారి (ఫ్రిజెల్ క్రాస్)
బ్రాయిలర్ కోళ్ళ పెంపకం